title: Jean-Pierre Nicolas

text: Jean-Pierre Nicolas (s. 22. tammikuuta 1945) on ranskalainen entinen ralliautoilija, joka kilpaili rallin MM-sarjassa vuosina 1973–1980 ja 1984. Hän saavutti urallaan viisi osakilpailuvoittoa, jotka tulivat kausilla 1973 (1 voitto), 1976 (1) ja 1978 (3). Nicolas’n paras kokonaissijoitus MM-sarjassa oli kuudes vuonna 1979. FIA Cupin kuljettajien sarjassa hän sijoittui edeltävänä vuonna toiseksi Suomen Markku Alénin jälkeen. Nicolas kilpaili urallaan Alpine-Renaultilla, Porschella ja Peugeotilla. Hän lopetti uransa vuonna 1984 Sanremon ralliin.


title: Club Deportivo Huachipato

text: Club Deportivo Huachipato on chileläinen urheiluseura Talcahuanon kaupungista. Seuralla on toimintaa monisasa urheilulajeissa, mutta parhaiten seura tunnetaan jalkapallojoukkueestaan. Huachipato pelaa Chilen Primera Divisiónissa.


title: Club Deportivo Huachipato

text: Seura on voittanut maan pääsarjan mestaruuden kaksi kertaa.


title: Club Deportivo Huachipato

text: Saavutuksia Primera Divisiónissa:


title: Mikko Markkula

text: Mikko Markkula (s. 2. tammikuuta 1981 Hämeenlinna) on suomalainen autourheilija. MM-rallikaudella 2014 hän toimii Volkswagen Motorsportilla ajavan norjalaisen Andreas Mikkelsenin kartanlukijana. Ensimmäistä kertaa Markkula toimi kartanlukijana vuonna 2001 Jarkko Miettisen avustajana. Juho Hännisen kanssa Markkula on ajanut pitkän aikaa ja on voittanut tämän kanssa rallin Euroopan mestaruuden vuonna 2012, SWRC-luokan maailmanmestaruuden vuonna 2011 ja IRC-luokan maailmanmestaruuden vuonna 2010. Markkula on koulutukseltaan insinööri.


title: Laila (albumi)

text: Laila on suomalaisen iskelmälaulaja Laila Kinnusen esikoisalbumi. Se julkaistiin vuonna 1965 levymerkillä Scandia.


title: Savon Suunta

text: Savon Suunta oli Kuopiossa vuosina 1934–1939 ilmestynyt Isänmaallisen kansanliikkeen sanomalehti. Sen kantava voima oli päätoimittaja Arne Somersalo. Hänen aloitteestaan "Savon Suunnan" rinnalla julkaistiin Natsi-Saksasta lainatun kopfblatt-periaatteen mukaisesti useita IKL:n maakuntalehtiä.


title: Savon Suunta

text: IKL:n päälehden "Ajan Suunnan" kustannusyhtiö Kansan Sanan Oy ryhtyi julkaisemaan "Savon Suuntaa" puolueen paikallisjärjestön aloitteesta. Syksyllä 1935 sen julkaisuyhtiöksi perustettiin paikallisin voimin Oy Savon Suunta, joka vuonna 1937 muutettiin Yhtyneet Lehdet Oy:ksi. Vuonna 1937 hankittiin myös oma kirjapaino, jota varten perustettiin erillinen yhtiö nimeltä Yhtyneiden Lehtien Kirjapaino Oy. Oy Savon Suunnan alkupääoman merkitsivät IKL:ää lähellä olleen "Pieksämäki"-lehden julkaisuyhtiö, metsänhoitaja Osmo Karikoski ja lehtori Hannes Kinnunen. Kirjapainoyhtiön osakkeenomistajina oli etupäässä yksityishenkilöitä, joista valtaosan muodostivat johtajat ja akateemiset. Lehtiyhtiön johtokunnan puheenjohtajina toimivat IKL:n piirijohtajat J. B. Rauramo (1935–1937) ja Hannes Kinnunen (1937–1939), joka oli myös kirjapainoyhtiön johtokunnan puheenjohtaja. Lehtiyhtiön taloudenhoidosta vastasivat ensin Eero Pitkänen ja hänen jälkeensä Aarne Hiltunen. Vuonna 1937 taloudenhoitajaksi tuli E. O. J. Wirilander, jonka haltuun joutui vuoden 1939 osakepääoman korotuksessa kaksi kolmasosaa kirjapainon osakekannasta. Samalla kirjapainoyhtiöstä tuli lehtiyhtiön pääomistaja.


title: Savon Suunta

text: Lehden päätoimittajana oli ensin IKL:n piirijohtaja Eelis Pekonen. Vuonna 1935 sen palstoilla alkoi vaikuttaa Arne Somersalo, josta tuli päätoimittaja vuoden 1936 alussa. Somersalo toi mukanaan Natsi-Saksassa näkemänsä kopfblatt-menetelmän, jonka mukaan samaa lehteä toimitettiin erinimisinä rinnakkaispainoksina paikallisuutisilla täydennettynä. Kokoomuslaisten lehtien lopetettua IKL:n näkemysten myötäilemisen puolue tarvitsi maakuntalehtiä, joiden julkaisemista varten Kuopio oli liikenteellisesti edullinen keskuspaikka. Vuonna 1936 kolmasosa IKL:n lehdistä oli Oy Savon Suunnan kustantamia ja Somersalon Kuopiossa toimittamia.


title: Savon Suunta

text: Kerran viikossa järjestölehtenä ilmestynyt "Savon Suunta" muutettiin kaksipäiväiseksi vuoden 1935 alussa. Vuoden 1936 alussa siitä tuli kolmipäiväinen ja samalla ryhdyttiin julkaisemaan myös -nimistä lehteä. Saman vuoden maaliskuussa niiden rinnalle tuli "Keski-Suomen Suunta" ja sekä loppuvuodesta "Kainuun Suunta" ja . Yhtiön seitsemänneksi lehdeksi perustettiin syksyllä 1938 Lahtea ja Heinolaa varten "Itä-Hämäläinen". Vuoden 1939 eduskuntavaalien aikana alettiin vielä julkaista "Suomen Suuntaa" ja Oulun seutua varten tarkoitettua "Pohjolan Suuntaa". Lokakuun alusta 1939 "Savonlinna" ja "Suomen Suunta" päätettiin lakkauttaa ja muut lehdet "Pohjois-Karjalaa" lukuun ottamatta muutettiin kuudesti viikossa ilmestyviksi.


title: Savon Suunta

text: Vuosina 1934–1935 lehdellä oli toimitusneuvosto, johon kuuluivat pastori Elias Simojoki, IKL:n paikallisyhdistyksen puheenjohtaja rehtori Kyösti Kauppinen, silloinen piirijohtaja J. B. Rauramo sekä puolueen paikalliset kannattajat L. K. Soini ja U. Sorsamo. "Savon Suunta" oli tuolloin järjestötyön tukena ilmestynyt propagandalehti, joka sisälsi etupäässä poliittisia artikkeleita. Varsinaisen sanomalehden siitä teki päätoimittaja Arne Somersalo, entinen aktiiviupseeri, joka oli taistellut Saksan armeijassa vuoteen 1918 saakka ja palvellut Suomen armeijaa vuoteen 1926. Hän oli myös entinen lapuanliikkeen "Ajan Sanan" ja IKL:n "Ajan Suunnan" päätoimittaja sekä puolueen kansanedustaja vuosina 1933–1936. Somersalo oli tavattoman työteliäs ja uhrasi kaiken aikansa lehtiään varten, jopa niin että niitä voitiin pitää ”yhden miehen yrityksenä”. Päätoimittajan lisäksi lehdessä oli toimitussihteerinä ensin Seppo Kaila ja vuodesta 1937 lähtien Elsa Keinänen sekä toimittajana vuodesta 1937 Kaisa Kallio. Rinnakkaispainoksilla oli muutamia omia toimittajia ja niiden tekemiseen osallistuivat myös piirijärjestöjen johtajat.


title: Savon Suunta

text: "Savon Suunta" oli jyrkkä poliittinen puoluelehti, jonka tavoitteena oli IKL:n ohjelman mukaisen voimakkaan ja yhtenäisen Suur-Suomen luominen. Se kannatti avoimesti diktatuuria ja oli antisemitistinen ja saksalaismielinen sekä puritaanisen kulttuurivihamielinen ja parlamentarismin vastainen. Somersalo meni puoluejärjestelmän arvostelussaan niin pitkälle, että jopa puoluejärjestö tuomitsi hänen näkemyksensä.


title: Savon Suunta

text: Lehden sisältö monipuolistui ja muuttui tavallisen sanomalehden kaltaiseksi vuonna 1936. Oman kirjapainon hankkimisen jälkeen lehti laajeni kuusipalstaisesta seitsemänpalstaiseksi ja nelisivuisesta kuusi- tai kahdeksansivuiseksi. Samalla alettiin julkaista runsaasti myös kuvia. Pääkirjoitukset käsittelivät poikkeuksellisen paljon puoluepolitiikkaa ja ulkomaiden tapahtumia seurattiin tavallista enemmän lähinnä Saksan näkemyksiä myötäillen. Uutisaineistoa saatiin Suomen tietotoimistolta.


title: Savon Suunta

text: "Savon Suunta" ja sen rinnakkaislehdet painettiin aluksi Kuopion Kansallisessa kirjapainossa. Lehtiperhettä varten tarvittiin kipeästi oma kirjapaino, joka saatiin toimintaan kesällä 1937. Se käsitti kaksi latomakonetta ja käytetyn laakapainokoneen. Seitsemän lehteä oli kuitenkin liikaa kirjapainon kapasiteetille ja niiden painaminen kesti niin kauan, etteivät kaikki ehtineet junilleen. Uusi latomakone ja ajanmukaisempi painokone saatiin syksyllä 1939.


title: Savon Suunta

text: Kuopion "Suunta"-lehtien yhteinen levikki oli tilaustulojen mukaan laskettuna enimmillään 3 390 kappaletta vuonna 1937. Vuoteen 1939 mennessä se laski mitättömään 300 kappaleeseen. Lehtien yhteispainos oli kuitenkin paljon suurempi, muistitiedon mukaan 10 000 kappaleen paikkeilla, sillä niitä jaettiin ilmaiseksi tai ne tulivat lukijoilleen jäsenetuna. Osa kopfblatt-ideasta oli hankkia ilmoituksia julkaisemalla ne laajan levikkialueen kaikissa lehdissä, ja lehtiyhtiöllä olikin suhteellisen suuret ilmoitustulot. Vuonna 1938 ne muodostivat peräti 80 % sen tuloista. Kokonaisuutena Oy Savon Suunta ja Yhtyneet Lehdet Oy tuottivat kuitenkin huomattavaa tappiota, ja neljän vuoden aikana yhtiölle kertyi velkaa noin miljoona markkaa. Lehti- ja kirjapainoyhtiöt eivät tiettävästi saaneet avustuksia puolueelta, ja niiden talous perustui melko suuren osakepääoman varaan. Vuonna 1939 tappiot olivat kuitenkin jo kolminkertaiset verrattuna omiin pääomiin, ja lehtiyhtiö oli konkurssikypsä.


title: Savon Suunta

text: IKL:n toiminta ja sen lehdet yritettiin lakkauttaa vuoden 1938 lopussa, mutta Helsingin raastuvanoikeus ei vahvistanut sisäministeri Urho Kekkosen päätöstä. Puolueen kannatus oli kuitenkin jo laskussa ja vuoden 1939 eduskuntavaaleissa se kärsi suuren vaalitappion. Kuopion "Suunta"-lehdet muutettiin talvisodan edellä kolmipäiväisiksi "Yhtyneiksi Lehdiksi", jolloin ne olivat sisällöltään täysin samanlaiset. Lehtien toimittamisesta lähes yksin vastanneen Somersalon lähdettyä sotaan ne kokivat luonnollisen kuoleman. Toinen yrityksen kantavista voimista, johtokunnan puheenjohtaja Hannes Kinnunen kaatui talvisodan ensimmäisinä päivinä.


title: Savon Suunta

text: "Savon Suunta" rinnakkaislehtineen on poikkeuksellinen esimerkki kopfblatt-periaatteen toteuttamisesta Suomessa. Lehtien vaikutus lienee pienen tilauslevikin takia jäänyt vähäiseksi. Niiden julkaisemisen loputtua talvisotaan kirjapainoyhtiö jatkoi toimintaansa 1960-luvun alkuun saakka. Historian ironiaa on, että jatkosodan jälkeen juuri siellä alettiin painaa kansandemokraattien uutta lehteä "Kansan Sanaa".


title: Club Deportivo Palestino

text: Club Deportivo Palestino on chileläinen jalkapalloseura Santiago de Chilestä. Seura pelaa maan pääsarjassa Primera Divisiónissa.


title: Club Deportivo Palestino

text: Seuran perusivat vuonna 1920 palestiinalaiset maahanmuuttajat, mihin seuran nimikin viittaa. Vuonna 1952 Chilen jalkapalloliitto perusti ammattilaisliigan, ja Palestino osallistui vasta perustettuun Chilen Segunda Divisióniin. Seura voitti sarjan ja nousi Primera Divisióniin ensimmäistä kertaa. Palestino on voittanut maan mestaruuden kaksi kertaa, vuosina 1955 ja 1978.


title: Club Deportivo Palestino

text:
Primera División
Copa Chile


title: USS Suwannee (CVE-27)

text: USS Suwannee (runkonumerot AO-33, AVG-27, ACV-27 ja CVE-27) oli Yhdysvaltain laivaston Sangamon-luokan saattuetukialus, joka valmistettiin tankkerista. Alus oli alun perin Cimarron-luokan laivaston tankkeri, joka oli valmistettu laivaston ja merenkulkukomission T3-S2-A1 piirustusten mukaan.


title: USS Suwannee (CVE-27)

text: Maritime Commission tilasi Kearnystä New Jerseystä Federal Shipbuilding and Dry Dock Companyltä aluksen nimellä MV "Markay" (MC Hull 5). Sen köli laskettiin 3. kesäkuuta 1938, ja se laskettiin vesille 4. maaliskuuta 1939 kumminaan Howard L. Vickeryn puoliso. Yhdysvaltain laivasto lunasti aluksen Keystone Tankship Corporationilta 26. kesäkuuta 1941, ja se otettiin palvelukseen 16. heinäkuuta tankkerina runkonumerolla AO-33 ensimmäisenä päällikkönään Joseph R. Lannom.


title: USS Suwannee (CVE-27)

text: Alus palveli ensimmäiset kuusi kuukautta tankkerina Atlantin laivastossa, kunnes se luokiteltiin 14. helmikuuta 1942 apulentotukialukseksi runkonumerolla AVG-27. Se poistettiin muutostöiden vuoksi palveluksesta 21. helmikuuta Newport Newsissä Virginiassa ja siirrettiin Newport News Shipbuilding and Dry Dock Companyn telakalle. Alus palasi muutostöiden jälkeen palvelukseen 24. syyskuuta runkonumerolla ACV-27 päällikkönään J. J. Clark.


title: USS Suwannee (CVE-27)

text: Muutostöiden aikana alukselle valmistettiin 502 jalkaa pitkä ja 81 jalkaa leveä lentokansi, jossa oli kaksi hissiä ja katapultti. Lisäksi alukselle tehtiin lentokonehangaari, korjauspajat ja materiaalivarastot sekä asennettiin kaikuluotain. Majoituskapasiteettia kasvatettiin mahdollistamaan kasvaneen miehistön ja lentokonehenkilöstön majoittaminen. Alukselle asennettiin lisäksi kaksi kpl viiden tuuman, 22 kpl 40 millimetrin ja 21 kpl 20 millimetrin ilmatorjuntatykkiä.


title: USS Suwannee (CVE-27)

text: "Suwannee" lähti Hampton Roadsista USS "Rangerin" kanssa liitettynä operaatio Torchin keskiseen maihinnousuryhmään kohti Pohjois-Afrikkaa. Varhain aamulla 8. marraskuuta alus saapui osastonsa mukana Marokon rannikolle, ja seuranneiden päivien aikana aluksen Wildcat-hävittäjät lensivät sukellusveneentorjunta- ja suojauslentoja. Aluksen Avengerit lensivät yhdessä "Rangerin" koneiden kanssa pommituslentoja maihinnousujoukkojen tukena. 8.-11. marraskuuta aluksen lentokoneet lensivät 255 lentoa, joissa tuhoutui ainoastaan viisi konetta: kolme taistelulennoilla ja kaksi erilaisten vikojen vuoksi.


title: USS Suwannee (CVE-27)

text: 11. marraskuuta aluksen sukellusveneentorjuntalennolla ollut kone ilmoitti upottaneensa saksalaisen sukellusveneen, joka osoittautui myöhemmin ranskalaiseksi. Alus lähti kotimatkalle Bermudan kautta Norfolkiin, ja se saapui Hampton Roadsiin 24. marraskuuta.


title: Vuoden 1994 jalkapallon maailmanmestaruuskilpailujen karsinnat

text: Vuoden 1994 jalkapallon maailmanmestaruuskilpailujen karsintoihin osallistui 147 FIFA:n jäsenmaata, jotka kilpailivat 24 paikasta Yhdysvalloissa pelattuihin 1994 MM-kilpailuihin. Paikoista yksi meni automaattisesti isäntämaa Yhdysvalloille, sekä yksi paikka hallitsevalle maailmanmestarille Saksalle.


text: Loput 22 paikkaa oli jaettu maanosaliittojen kiintiöiden mukaan. Yksi paikka oli jaettu OFC:n, CONCACAF:n ja CONMEBOL:n maanosaliittojen kesken siten, että OFC:n karsintojen voittaja kohtasi ensin CONCACAF:n alueen karsintojen toisen kaksoisottelussa. Otteluparin voittaja selviytyi karsimaan kisapaikasta CONMEBOL:n karsintojen neljättä vastaan. Tämän otteluparin voittaja selviytyi MM-kilpailuihin.


text: Afrikan maanosaliitolla CAF:lla oli MM-kisoissa kolme paikkaa. Osallistuvia maita oli 40. Afrikan maista MM-kisoihin selviytyivät:


text: Aasian maanosaliitolla AFC:llä oli MM-kisoissa kaksi paikkaa. Osallistuvia maita oli 30. Aasian maista MM-kisoihin selviytyivät:


text: Euroopan maanosaliitolla UEFA:lla oli MM-kisoissa yhteensä 13 paikkaa. Yksi paikoista meni automaattisesti hallitsevalle maailmanmestarille Saksalle. 38:sta osallistuvasta Euroopan maista MM-kisoihin selviytyivät:


text: Etelä-Amerikan maanosaliitolla CONMEBOL:lla oli MM-kisoissa 3,5 paikkaa. Karsintoihin osallistui alueelta yhdeksän maata. Etelä-Amerikasta MM-kisoihin selviytyivät:


text: Pohjois- ja Väli-Amerikan maanosaliitolla CONCACAF:lla oli MM-kisoissa 2,25 paikkaa. Alueelta karsintoihin osallistui 22 maata. Yksi paikka meni automaattisesti isäntämaa USA:n joukkueelle. Alueen maista MM-kisoihin selviytyivät:


text: Oseanian maanosaliitolla OFC:lla oli MM-kisoissa 0,25 paikkaa. Paikat oli jaettu Etelä-Amerikan ja Pohjois-ja Väli-Amerikan maanosaliittojen kanssa. Alueen maista karsintoihin osallistui seitsemän maata. Oseanian karsinnat voitti Australia, joka ei kuitenkaan selviytynyt jatkokarsinnoista MM-kilpailuihin.


title: Maailmanlaajuista joukkovalvontaa koskevat paljastukset (2013 alkaen)

text: Kansainvälisissä tiedotusvälineissä on paljastettu yksityiskohtia Yhdysvaltojen kansallisen turvallisuusviraston (NSA) ja sen kansainvälisten yhteistyötahojen harjoittamasta ulkomaalaisiin ja Yhdysvaltain kansalaisiin kohdistuvasta maailmanlaajuisesta joukkovalvonnasta. Raportit ovat suurimmaksi osaksi lähtöisin huippusalaisten asiakirjojen kätköstä, jonka vuosi entinen NSA:n urakoitsija Edward Snowden työskennellessään Booz Allen Hamiltonille, yhdelle Yhdysvaltojen suurimmista puolustus- ja tiedustelualihankkijoista. Yhdysvaltojen liittovaltion asiakirjojen lisäksi Snowdenin kätkön on sanottu sisältävän tuhansia Australian, Yhdistyneen kuningaskunnan ja Kanadan tiedustelupalveluiden tiedostoja, joihin hänellä oli pääsy Five Eyes -verkoston kautta. Ensimmäiset Snowdenin vuotamiin asiakirjoihin perustuvat paljastukset julkaistiin samanaikaisesti The Washington Post ja The Guardian -lehdissä kesäkuussa 2013. Paljastukset saivat huomattavaa julkisuutta ja jatkuivat läpi vuoden 2013. Merkittävä osa kätköstä, jonka arvellaan käsittävän 1,7 miljoonaa asiakirjaa, oli myöhemmin vapautettu ja julkaistu monessa muussa tiedotusvälineessä. Huomionarvoisimpia näistä myöhemmistä tiedotusvälineistä ovat olleet The New York Times, Canadian Broadcasting Corporation, Australian Broadcasting Corporation, Der Spiegel (Saksa), O Globo (Brasilia), Le Monde (Ranska), L'espresso (Italia), NRC Handelsblad (Alankomaat), Dagbladet (Norja), El País (Espanja) ja Sveriges Television (Ruotsi).


text: Nämä mediaraportit ovat tuoneet valoon UKUSA -yhteisön jäsenten allekirjoittamien salaisten valtiosopimusten vaikutukset heidän pyrkiessään toteuttamaan maailmanlaajuista joukkovalvontaa. Esimerkiksi "Der Spiegel" paljasti, kuinka Saksan BND jakaa "suunnattomia määriä siepattua dataa NSA:lle", kun taas "Sveriges Television" paljasti, että Ruotsin FRA antoi NSA:lle dataa diplomaattisista yhteydenpidoista vuonna 1954 allekirjoitetun salaisen tiedusteluyhteistyötä koskevan valtiosopimuksen nojalla. Maailmanlaajuiseen joukkovalvontaan osallistuviin turvallisuus- ja tiedustelupalveluihin kuuluvat NSA:n lisäksi Australian ASD, Yhdistyneen kuningaskunnan GCHQ, Kanadan CSEC, Tanskan PET, Ranskan DGSE, Saksan BND, Italian AISE, Alankomaiden AIVD, Norjan NIS, Ruotsin FRA, Espanjan CNI, Sveitsin NDB ja Israelin ISNU, joka on raporttien mukaan välittänyt raakaa, suodattamatonta dataa Yhdysvaltain kansalaisista NSA:lle.


text: Yhdysvaltalaiset syyttäjät tekivät Edward Snowdenia vastaan rikosilmoituksen 14. kesäkuuta 2013, syyttäen häntä vakoilusta ja valtion omaisuuden varastamisesta. Myöhään heinäkuussa 2013, Venäjän valtio myönsi hänelle yhden vuoden väliaikaisen turvapaikan heikentäen Venäjän ja Yhdysvaltojen välistä suhdetta entisestään. 6. elokuuta 2013, Yhdysvaltain Presidentti Barack Obama vakuutti kansallisessa televisiossa, että "Yhdysvalloilla ei ole kotimaan vakoiluohjelmaa" ja että "yhdysvaltalaisia ei vakoilla". Loppupuolella lokakuuta 2013, Britannian pääministeri David Cameron varoitti The Guardian -lehteä julkaisemasta yhtään enempää vuotoja virallisen julkaisukiellon uhalla. Britannian Suur-Lontoon poliisitoimi on parhaillaan tekemässä rikostutkimusta paljastuksista. Joulukuussa 2013, The Guardian -lehden päätoimittaja Alan Rusbridger sanoi: "Olemme tähän mennessä julkaisseet noin 26 asiakirjaa näkemistämme 58 000:sta."


text: Tiedotusvälineiden toiminnan vastuullisuus asiaan liittyvässä tiedottamisessa on herättänyt kiistelyä. Tammikuussa 2014 Obama sanoi, että "sensaatiomainen tapa, jolla näitä paljastuksia on tuotu esille on ollut usein kuumottavampaa kuin valaisevaa" ja kriitikot kuten Sean Wilentz ovat huomauttaneet, että monet Snowdenin vuotamat asiakirjat eivät koske kotimaista valvontaa Yhdysvalloissa. Pentagon tuli ensimmäisessä arvioinnissaan paljastuksista siihen päätökseen, että Snowden syyllistyi Yhdysvaltain historian suurimpaan valtiollisten salaisuuksien "varkauteen". GCHQ:n entinen johtaja, Sir David Omand, kuvaili Snowdenin vuotoa "katastrofaalisimpana tappiona Britannian tiedustelupalvelulle koskaan".


text: The Washington Post -lehden uutisointia Snowdenin paljastuksista johtanut Pulitzer-palkinnon saanut toimittaja Barton Gellman tiivisti vuodot seuraavasti:


text: Paljastukset toivat esiin yksityiskohtia läheisestä yhteistyöstä NSA:n ja Yhdysvaltojen liittovaltion virastojen, kuten FBI:n ja CIA:n välillä. Paljastukset toivat esiin myös lukuisille kaupallisille yhteistyötahoille ja tietoliikenneyhtiöille tehdyt maksut, joita virasto ei ollut aikaisemmin julkistanut. Paljastukset toivat tämän lisäksi esiin yksityiskohtia aikaisemmin julkistamattomasta yhteistyöstä kansainvälisten yhteistyötahojen, kuten Britannian, Ranskan ja Saksan kanssa sekä yksityiskohtia muiden maiden hallitusten kanssa tehdyistä salaisista valtiosopimuksista toistensa kansalaisista siepatun datan jakamisesta. Paljastukset tehtiin julkisiksi usean kuukauden aikana, alkaen kesäkuussa 2013. Useassa maassa toimivat lehdistöt käyttivät paljastuksissaan asiakirjoja entisen NSA:n urakoitsijan Edward Snowdenin vuotamasta kätköstä. Snowden oli koonnut kätkön tehdessään työtä Booz Allen Hamiltonille, yhdelle Yhdysvaltojen suurimmista puolustus- ja tiedustelualihankkijoista.


text: Australian nykyinen oikeuskansleri George Brandis on sanonut Snowdenin paljastusten olevan "vakavin takaisku lännen tiedustelulle toisen maailmansodan jälkeen".


text: Viimeksi päivitetty: joulukuu 2013


text: Vaikka Snowdenin vuotamien asiakirjojen tarkka lukumäärä on tuntematon, useat viranomaiset ovat antaneet seuraavat arviot:


text: Snowdenille oli NSA:n urakoitsijana myönnetty pääsy Yhdysvaltojen valtion asiakirjoihin sekä usean länsimaisen liittolaisen huippusalaisiin asiakirjoihin Five Eyes -verkoston kautta. Snowden väittää, että hänellä ei tällä hetkellä ole asiakirjoja luovutettuaan kaikki kopiot toimittajille, jotka hän tapasi Hongkongissa.


text: Hänen asianajan mukaan, Snowden on vannonut ettei julkaise yhtäkään asiakirjaa hänen ollessa Venäjällä, jättäen tämän vastuun kokonaan toimittajille. Vuodesta 2014 lähtien, seuraavilla tiedotusvälineillä on ollut pääsy osaan Snowdenin toimittamiin asiakirjoihin: Australian Broadcasting Corporation, Canadian Broadcasting Corporation, Channel 4, Der Spiegel, El Pais, El Mundo, L'espresso, Le Monde, NBC, NRC Handelsblad, Dagbladet, O Globo, South China Morning Post, Süddeutsche Zeitung, Sveriges Television, The Guardian, The New York Times ja The Washington Post.


text: 1970-luvulla, NSA analyytikko Perry Fellwock paljasti salanimeä "Winslow Peck" käyttäen UKUSA-sopimuksen olemassaolon. Kyseinen valtiosopimus toimii pohjana ECHELON -verkostolle, jonka olemassaolon paljasti Lockheedin työntekijä Margaret Newsham vuonna 1988. Lisätietoja maailmanlaajuisesta valvontajärjestelmästä tuli usealta henkilöltä kuukausia ennen syyskuun 11. päivän terroritekoja ja sen jälkiseurauksien aikana, mukaan lukien entiseltä MI5:n virkamieheltä David Shaylerilta ja toimittajalta James Bamfordilta. Heitä seurasi:


text: Pentagon tuli Snowdenin paljastusten jälkiseurauksissa siihen tulokseen, että Snowden syyllistyi Yhdysvaltain historian suurimpaan valtiollisten salaisuuksien "varkauteen". Australiassa, hallituskoalitio kuvaili vuotoja tuhoisimpana iskuna Australian tiedustelupalveluille niiden historiassa. GCHQ:n entinen johtaja, Sir David Omand, kuvaili Snowdenin vuotoa "katastrofaalisimpana tappiona Britannian tiedustelupalvelulle koskaan".


text: NSA urakoitsija Edward Snowden alkoi lataamaan asiakirjoja huhtikuussa 2012. Samana vuotena, Snowden teki ensimmäisen yhteydenoton The Guardian -lehden toimittajaan Glenn Greenwaldiin ja sai urakoitua dokumenttituottajan Laura Poitrasin tammikuussa 2013.


text: Toukokuussa 2013 Snowden otti väliaikaisen virkavapautuksen asemastaan NSA:lla vedoten siihen, että hän saisi hoitoa epilepsiaansa. Toukokuun loppupuolella hän matkusti Hongkongiin. Greenwald, Poitras ja The Guardianin puolustus- ja tiedustelukirjeenvaihtaja Ewen MacAskill lensivät Hongkongiin tapaamaan Snowdenia.


text: Usean The Guardian -lehden Yhdysvalloista käsin työskentelevän päätoimittajan New Yorkissa pitämän kokouksen jälkeen päätettiin, että Greenwald, Poitras ja The Guardianin puolustus- tiedustelukirjeenvaihtaja Ewen MacAskill lentäisivät Hongkongiin tapaamaan Snowdenia. Kesäkuun viidentenä päivänä, ensimmäisessä vuotoihin perustuvassa uutisraportissa The Guardian paljasti huippusalaisen tuomioistuinmääräyksen, josta kävi ilmi, että NSA oli keränyt yli 120 miljoonan Verizonin asiakkaan puhelutiedot. Määräyksen alla, puheluiden kummankin osapuolen numerot, paikannustiedot, yksilölliset tunnisteet, puheluiden ajankohdat ja pituudet luovutettiin FBI:lle, joka luovutti ne edelleen NSA:lle. The Wall Street Journalin mukaan, Verizonia koskeva määräys on osa kiisteltyä MAINWAY -nimistä ohjelmaa, jonka tavoitteena on varastoida rekisteritiedot kaikista Yhdysvalloissa tehdyistä puheluista. Ohjelma ei kuitenkaan kerää informaatiota suoraan T-Mobile US tai Verizon Wireless -tietoliikenneyhtiöiltä, johtuen osittain näiden omistajien sidoksista ulkomaihin.


text:
Median toisessa paljastuksessa 6. kesäkuuta 2013 paljastettiin PRISM-ohjelma, joka kerää ulkomaalaisten ja tuntemattoman määrän Yhdysvaltain kansalaisen sähköpostit, ääni-, tekstiviesti- ja videokeskustelut Microsoftilta, Googlelta, Yahoolta, Applelta sekä muilta teknologiajäteiltä. The Guardian ja The Washington Post julkaisivat tämän yhtäaikaisesti.
Der Spiegel paljasti, että NSA oli vakoillut useaa diplomaattista vierailua Euroopan unionissa (EU) ja Yhdistyneiden kansakuntien päämajassa New Yorkissa. Tiettyjen jaksojen aikana neljän vuoden sisällä, NSA oli hakkeroinut usean Kiinalaisen mobiilipuhelinyrityksen, Chinese University of Hong Kongin ja Tsinghuan yliopiston Beijingissä, sekä aasialaisen valokuituverkoston operaattorin Pacnetin. Vain Five Eyes -liittoutuman jäsenet (Australia, Kanada, Uusi-Seelanti ja Yhdistynyt kuningaskunta) ovat selkeästi vapautettuja NSA:n hyökkäyksiltä, joiden EU:n sisäinen pääkohde on Saksa. Erään EU:n suurlähetystön salattujen faxilaitteiden salakuunteluun käytetyn menetelmän koodinimi on Dropmire.


text: Brittiläinen tiedustelupalvelu Government Communications Headquarters (GCHQ) sieppasi vieraiden diplomaattien viestinnät Lontoossa vuonna 2009 pidetyn G20 huippukokouksen aikana. Tämän lisäksi GCHQ on siepannut ja varastoinut massoittain valokuituliikennettä Temporan kautta. Kahta Temporan ydinosaa kutsutaan nimillä "Mastering the Internet" (MTI) ja "Global Telecoms Exploitation". Viestinnän koko sisältö säilytetään kolme päivää, kun taas viestinnän metatiedot säilytetään kolmekymmentä päivää. GCHQ:n Temporalla kerätty data on jaettu Yhdysvaltojen NSA:n kanssa.


text: Vuodesta 2001 vuoteen 2011, NSA keräsi suunnattomia määriä rekisteritietoja Yhdysvaltalaisten sähköpostin- ja Internetinkäytöstä Stellar Wind-ohjelman kautta, joka myöhemmin lopetettiin operaatio- ja resurssirajoituksien johdosta. Sen tilalle tulivat uudemmat valvontaohjelmat kuten ShellTrumpet, joka ""käsitteli biljoonannen rekisteritietonsa"" joulukuun loppuun mennessä vuonna 2012.


text: Boundless Informant-ohjelman mukaan, yli 97 miljardia datajoukkoa oli kerätty kolmenkymmenen päivän jakson aikana, joka päättyi maaliskuussa 2013. Kaikista 97 miljardista noin kolme miljardia datajoukkoa olivat lähtöisin Yhdysvaltalaisista tietoliikenneverkoista ja noin 500 miljoonaa rekisteritietoa oli kerätty Saksalaisista verkoista.


text: Useita viikkoja tämän jälkeen paljastui, että Saksan Bundesnachrichtendienst (BND) oli toimittanut massiivisia määriä rekisteritietoja NSA:lle.


text: American University -yliopiston oikeustieteellisen tiedekunnan professori Stephen Vladeck on väittänyt, että Yhdysvaltain oikeusministeri ja kansallisen tiedustelupalvelun johtaja voivat vuodeksi kerrallaan osallistua laajamittaiseen suunnitelmalliseen valvontaan hakematta lupaa oikeusistuimelta (joka hänen mukaan ei tekisi enempää kuin tarkistaisi, että sertifioinnit ei itse valvonta noudattavat erilaisia lakisääteisiä vaatimuksia). On olemassa prosesseja, joita NSA käyttää kohdistamaan henkilöitä jotka eivät ole Yhdysvaltain kansalaisia sekä prosesseja joita NSA käyttää minimoimaan datan keräystä henkilöistä jotka ovat Yhdysvaltain kansalaisia. Nämä tuomioistuinten hyväksymät menettelytavat antavat NSA:lle luvan:


text: Der Spiegel paljasti, että Saksa on Euroopan unionin 27 jäsenvaltiosta NSA:n eniten kohdistettu valtio sen järjestelmällisen puhelin- ja internetyhteyksien datan valvonnan ja tallentamisen takia. Lehden mukaan NSA varastoi dataa puolesta miljardista Saksalaisesta kommunikaatiosta joka kuukausi. Tähän dataan sisältyy puhelut, sähköpostit, tekstiviestit sekä keskustelulokit.


text: Yhdysvallat sai haltuunsa valtavan määrän informaatiota Euroopassa siepatusta tietoliikenteestä. Esimerkiksi joulukuussa 2013, NSA keräsi arviolta 15 miljoonan puhelun ja 10 miljoonan Internet-datajoukon metatiedot päivässä. NSA vakoili myös Euroopan komissiota Brysselissä ja EU:n diplomaattisia laitoksia Washingtonissa ja YK:ssa asettamalla kuuntelulaitteita toimistoihin ja soluttautumalla tietoverkkoihin.


text: Osana UPSTREAM -ohjelmaansa, Yhdysvallat teki sopimuksia kaupallisten yritysten kanssa taatakseen, että sillä olisi mahdollisuus ja siten valmiudet valvoa merenalaisia valokuitukaapeleita, jotka kuljettavat sähköposteja, verkkosivuja, muita sähköisiä kommunikaatioita ja puheluita yhdeltä mantereelta toiselle valon nopeudella.


text: NSA on Brasilialaisen O Globo -lehden mukaan vakoillut miljoonien Brasilialaisten sähköposteja ja puheluita. Lisäksi lehti paljasti, että Australia ja Uusi-Seelanti ovat olleet mukana NSA:n maailmanlaajuisen analyyttisen järjestelmän XKeyscoren yhteiskäytössä. Lukuisen XKeyscore -järjestelmää ylläpitävän länsimaisen laitoksen joukossa on neljä tukikohtaa Australiassa ja yksi Uudessa-Seelannissa:


text: O Globo -lehti julkaisi "" -nimisen NSA:n asiakirjan, josta käy ilmi FORNSAT-järjestelmän sieppausasemien tarkat sijainnit ja koodinimet niin kuin ne olivat vuonna 2002.


text: NSA on Edward Snowdenin mukaan perustanut lukuisia salaisia tiedusteluyhteistyökumppanuuksia muiden länsimaisten hallitusten kanssa. NSA:n "Foreign Affairs Directorate" (FAD) on ollut vastuussa näistä sopimuksista, jotka ovat Snowdenin mukaan järjestetty niin, että muiden maiden hallitukset voivat "eristää johtajansa" julkiselta skandaalilta jos tiedot tämänkaltaisista joukkovalvontaa koskevista sopimuksista vuotaisi.


text: Der Spiegel -lehden julkaisemassa haastattelussa, Snowden syytti NSA:ta "saksalaisten kanssa sängyssä" olemisesta. NSA antoi Saksan BND:lle (ulkomaantiedustelu) ja BfV:lle (kotimaantiedustelu) oikeudet kiistanalaisen XKeyscore -järjestelmän käyttöön. BND luovutti vastapalveluna NSA:lle kopiot kahdesta järjestelmästä. Mira4 ja Veras -nimisten järjestelmien on sanottu ylittävän NSA:n signaalitiedustelukyvyt tietyillä alueilla. BND kerää massiivisia määriä rekisteritietoja päivittäin ja välittää ne NSA:lle Bad Aibling Station -nimisen Saksassa sijaitsevan satelliittimaa-aseman kautta. Pelkästään joulukuussa 2012, BND luovutti yli 500 miljoonaa rekisteritietoa NSA:lle.


text:
Tammikuulle 2013 päivätyssä asiakirjassa, NSA tunnustaa BND:n yritykset heikentää yksitysyyttä koskevia lakeja:
Huhtikuulle 2013 päivätyn NSA:n asiakirjan mukaan, Saksasta on nyt tullut NSA:n "tuottelijain yhteistyötaho". Erillisen Snowdenin vuotaman "Menestystarinoita" -nimisen asiakirjan alaosiossa, NSA tunnusti Saksan hallituksen yritykset laajentaa BND:n kansainvälistä tiedonjakoa yhteistyötahojen kanssa:
Saksan hallitus oli tämän lisäksi hyvin tietoinen PRISM -vakoiluohjelmasta kauan ennen kuin Snowden teki yksityiskohdat julkisiksi. Merkelin puolestapuhujan Steffen Seibertin mukaan, on olemassa kaksi erillistä PRISM-ohjelmaa yksi on NSA:n käytössä ja toinen on Naton joukkojen käytössä Afganistanissa. Vakoiluohjelmat "eivät ole identtisiä".


text: The Guardian paljasti lisää yksityiskohtia NSA:n XKeyscore -työkalusta, jolla tiedustelualanyytikot voivat ennakkolupaa hakematta suorittaa hakuja valtavissa, miljoonien yksilöiden sähköposteja, verkkokeskusteluja ja selaushistorioita sisältävissä tietokannoissa. Viisi kuukautta sen jälkeen kun Outlook.com -palvelu astui testausvaiheeseen, Microsoft “kehitti valvontavalmiudet sieppaamaan” palvelun kautta lähetetyt salatut verkkokeskustelut. NSA:lla oli pääsy Outlook.com -palvelun sähköposteihin, koska “PRISM kerää tämän datan ennen kuin se salataan.”


text: Tämän lisäksi, Microsoft teki yhteistyötä FBI:n kanssa mahdollistaakseen NSA:n pääsyn heidän SkyDrive -pilvipalveluun. PRISM -valvontaohjelmaa kuvailtiin “joukkuepeliksi” 3. elokuuta 2012 päivätyssä NSA:n sisäisessä asiakirjassa.


text: CIA:n "National Counterterrorism Center" -yksiköllä on nyt valtuudet tarkastaa Yhdysvaltain kansalaisia koskevia liittohallituksen asiakirjoja mahdollisen lainvastaisen käyttäytymisen varalta, vaikka heitä ei epäiltäisi väärinteosta. NTC:llä ei aikaisemmin ollut näitä valtuuksia ellei henkilö ollut terroriepäilty tai kytköksissä meneillä olevaan tutkintaan.


text: Snowden myös vahvisti, että Stuxnet oli Yhdysvaltojen ja Israelin yhteistyössä kehittämä. Ranskalainen Le Monde -lehti julkaisi Edward Snowdenista riippumattoman raportin, jossa se paljasti, että Ranskan DGSE on myös harjoittanut joukkovalvontaa. Sanomalehti kuvaili DGSE:n harjoittamaa joukkovalvontaa “lainvastaiseksi ja vailla minkäänlaista vakavaa valvontaa”.


text: Süddeutsche Zeitung (SZ) ja Norddeutscher Rundfunk -lehtien näkemät Edward Snowdenin vuotamat asiakirjat paljastivat, että useat tietoliikenneyhtiöt ovat olleet merkittävässä asemassa auttaessaan Brittiläistä Government Communications Headquarters (GCHQ) -tiedustelupalvelua pääsemään käsiksi maailmanlaajuisiin valokaapeliverkkoihin. Tietoliikenneyhtiöt ovat:


text: Jokaiselle tietoliikenneyhtiölle on määrätty tietty alue kansainvälisestä valokaapeliverkostosta, josta kukin yhtiö on itse vastuussa. Seuraavat verkostot ovat GCHQ:n soluttamia: "TAT-14" (EurooppaUSA), "Atlantic Crossing 1" (EurooppaUSA), "Circe South" (RanskaUK), "Circe North" (AlankomaatUK), "Flag Atlantic-1", "Flag Europa-Asia", "SEA-ME-WE 3" (Kaakkois-Aasia Lähi-itä Länsi-Eurooppa), "SEA-ME-WE 4" (Kaakkois-Aasia Lähi-itä Länsi-Eurooppa), "Solas" (IrlantiUK), "UK-France 3", "UK-Netherlands 14", "ULYSSES" (EurooppaUK), "Yellow" (UKUSA) ja "Pan European Crossing".


text: Tietoliikenneyhtiöt oli “pakotettu” osallistumaan “eikä [niillä] ollut vaihtoehtoja”. GCHQ on sittemmin maksanut joillekin yhtiöistä niiden osallisuudesta kaapeleiden soluttamisessa. SZ:n mukaan, GCHQ:lla on pääsy suurimpaan osaan Euroopan läpi kulkevaan internet- ja puhelinliikenteeseen. He voivat kuunnella puheluita, lukea sähköposteja ja tekstiviestejä sekä nähdä millä verkkosivuilla kaikkialla maailmassa olevat internetin käyttäjät vierailevat. He voivat myös säilyttää ja analysoida lähes koko Euroopan internetliikenteen.


text: GCHQ kerää kaiken datan, joka kulkee Yhdistyneen kuningaskunnan ja Pohjois-Euroopan välillä merenalaisen SEA-ME-WE 3 -nimisen valokaapelin kautta. Singaporen "Security and Intelligence Division" (SID) tekee yhteistyötä Australian kanssa päästäkseen käsiksi SEA-ME-WE-3 -kaapelin kautta kulkeviin kommunikaatioihin ja jakaessaan niitä. Australian tiedustelupalvelu (ASD) tekee myös yhteistyötä Brittiläisten, Yhdysvaltalaisten ja Singaporilaisten tiedustelupalveluiden kanssa päästäkseen käsiksi merenalaisiin valokaapeleihin, jotka yhdistävät Aasian, Lähi-idän ja Euroopan ja jotka kuljettavat suurta osaa Australian kansainvälisistä puhelin- ja internetliikenteestä.


text: Yhdysvalloilla on huippusalainen Special Collection Service (SCS) -nimellä tunnettu valvontaohjelma, joka toimii yli 80:stä konsulaatista ja suurlähetystöstä käsin maailmanlaajuisesti. NSA hakkeroi Yhdistyneiden kansakuntien videopuhelujärjestelmän kesällä 2012, rikkoen erästä YK:n sopimusta.


text: NSA ei vain sieppaa Yhdysvaltain kansalaisten kommunikaatioita jos nämä ovat suorassa yhteydessä ulkomailla kohdistettuihin henkilöihin. NSA sieppaa myös valtavia määriä Yhdysvaltain rajan ylittäviä sähköposteja ja tekstiviestejä jos ne mainitsevat informaatiota valvonnan alla olevista ulkomaalaisista. Se myös vakoili Al-Jazeera -televisioyhtiötä ja pääsi käsiksi sen sisäisiin kommunikaatiojärjestelmiin.


text: NSA on rakentanut valvontaverkoston, jolla on kyky tavoittaa karkeasti 75% kaikesta Yhdysvaltain internetliikenteestä. Yhdysvaltain lainvalvontaviranomaiset käyttävät tietokonehakkereiden käyttämiä työkaluja kerätäkseen informaatiota epäilyn alaisista henkilöistä. Toukokuussa 2012 tapahtunut NSA:n sisäinen tarkastus tunnisti huhtikuun 2011 ja maaliskuun 2012 väliseltä ajalta 2776 tapausta, jossa virasto oli rikkonut yhdysvaltalaisia ja Yhdysvalloissa olevia ulkomaisia kohteita koskevaa valvontaa koskevia sääntöjä tai tuomioistuinmääräyksiä. Yhdysvaltalaiset viranomaiset painottivat samaan aikaan, että mitkään vahingot eivät olleet tahallisia.


text: Yhdysvaltain tiedustelupalveluita valvovalla "Foreign Intelligence Surveillance Court" (FISC) -tuomioistuimella on rajoitetut mahdollisuudet tehdä tehtäväänsä ja sen on luotettava siihen, että Yhdysvaltain hallitus ilmoittaa tapaukset jolloin virastot vakoilevat yhdysvaltalaisia epäasiallisesti. Laillinen mielipide jonka turvaluokitus poistettiin 21. elokuuta 2013 paljasti, että NSA sieppasi kolmen vuoden aikana jopa 56 000 elektronista kommunikaatiota vuodessa yhdysvaltalaisista, joilla ei epäilty olevan kytköksiä terrorismiin. Tämä tapahtui ennen kuin valvontaa valvova FISC -tuomioistuin löysi vuonna 2011, että operaatio oli Yhdysvaltain perustuslain vastainen. Corporate Partner Access -projektin alla, merkittävät Yhdysvaltalaiset tietoliikenneyhtiöt saavat satoja miljoonia dollareita vuodessa NSA:lta. Vapaaehtoinen yhteistyö NSA:n ja maailmanlaajuisten tietoliikenneyhtiöiden välillä alkoi 1970-luvulla BLARNEY -koodinimen alla.


text: "House Intelligence Committee" -komitea oli pidätellyt Obaman hallituksen Yhdysvaltain kongressille laatimaa tiedotuskirjettä valtion harjoittamasta yhdysvaltalaisten teletietojen keräyksestä. Kirjettä oli pidätelty lakien säätäjiltä kuukausina ennen ratkaisevaa äänestystä, joka koski ohjelman tulevaisuutta.


text: NSA maksoi GCHQ:lle yli £100 miljoonaa vuosien 2009 ja 2012 välillä. Vastineeksi, GCHQ:n "tuli vetää omaa taakkaansa ja tehdä se näkyvästi". Vuodettujen asiakirjojen perusteella, NSA pitää Britannian heikompia vakoilua koskevia lakeja "myyntivalttina". GCHQ on myös kehittämässä teknologiaa, jolla se voisi "käyttää hyväksi mitä tahansa kännykkää minä hetkenä hyvänsä". NSA:lla on laillisen valtuutuksen alla salainen takaovi sen omiin tietokantoihin, jotka sisältävät yhdysvaltalaisten sähköposteja ja puhelutietoja. NSA voi näin suorittaa tiedonhakuja näissä tietokannoissa hakematta lupaa tuomioistuimelta.


text: "Privacy and Civil Liberties Oversight Board" -lautakunta kehotti Yhdysvaltain tiedustelupalveluiden johtajia laatimaan vahvemmat ohjeistukset Yhdysvaltain harjoittamalle kotimaiselle vakoilulle. Lautakunta totesi, että joitakin ohjeistuksia ei oltu päivitetty kolmeenkymmeneen vuoteen. Yhdysvaltain tiedusteluanalyytikot ovat tietoisesti rikkoneet sääntöjä, jotka on laadittu estämään yhdysvaltalaisiin kohdistuvan vakoilun. He ovat näin tehdessään valinneet olla piittaamatta niin sanotuista "minimisaatio menettelyistä", jotka on tarkoitettu yksityisyyden suojelemiseksi. He ovat myös käyttäneet NSA:n valtavia vakoilukykyjä vakoilemaan rakkauden kohteitaan.


text: Yhdysvaltain "Foreign Secret Intelligence Court" -tuomioistuin päätti lokakuussa 2011, että jotkut NSA:n toimet olivat Yhdysvaltain perustuslain vastaisia. NSA maksoi tämän jälkeen miljoonia dollareita merkittäville tietoliikenneyhtiöille, tarkoituksenaan kattaa yhtiöille kertyneet kustannukset PRISM -ohjelmaan osallistumisesta.


text: Mastering the Internet (MTI) on osa Britannian hallituksen Interception Modernisation Programme (IMP) -ohjelmaa. Vuonna 2009 paljastui, että ohjelmaan sisältyi tuhansien DPI ("deep packet inspection") "mustien laatikoiden" asettaminen lukuisten Internet-palveluntarjoajien tiloihin.


text: Vuonna 2013 paljastui, että NSA oli tehnyt £17,2 miljoonan rahoitusosuuden projektille, jolla on kyky imuroida signaaleja jopa 200 valokaapelista jokaisessa Ison Briatannian rajanylityskohdassa.


text: The Guardian ja The New York Times raportoivat Snowdenin vuotamien salaisten asiakirjojen perusteella, että NSA on osana "aggressiivista moniosaista ponnistusta" tehnyt "yhteistyötä tietotekniikkayhtiöiden kanssa" kaupallisissa ohjelmistoissa käytettyjen salausmenetelmien heikentämiseksi. Lehdet raportoivat myös, että GCHQ:lla on "Hotmailin, Googlen, Yahoon ja Facebookin" tietoliikenteiden murtamiseen omistettu työryhmä.


text: Saksan kotimaan turvallisuusvirasto Bundesamt für Verfassungsschutz (BfV) jakaa yksityistä dataa rutiininomaisesti NSA:n, CIA:n ja seitsemän muun Yhdysvaltain tiedusteluviraston kanssa. Vastapalveluna he saavat informaatiota ja vakoiluohjelmistoja. Israel, Ruotsi ja Italia tekevät myös yhteistyötä Yhdysvaltain ja Brittein tiedustelupalveluiden kanssa. Ranskalaiset tiedustelupalvelut ovat salaisen Lustre -nimisen valtiosopimuksen alla jakaneet miljoonia teletunnistetietoja NSA:lle.


text: Obaman hallitus sai vuonna 2011 FISC -tuomioistuimelta salaa luvan peruuttaa NSA -viraston sieppaamia puheluita ja sähköposteja koskeneet rajoitukset. NSA sai tällöin luvan suorittaa tarkoituksellisia hakuja yhdysvaltalaisten yhteydenpidoista, joita säilytetään valtavissa tietokannoissa. Haut tapahtuvat Yhdysvaltain kongressin vuonna 2008 valtuuttaman valvontaohjelman alla. Yhdysvaltain kongressi oli silloin hyväksynyt "Foreign Intelligence Surveillance Act" (FISA) -nimisen lakimuutoksen. Tämän lain alla, kohteen on oltava ulkomaalainen; on voitava "olettaa kohtuullisella varmuudella", että kohde sijaitsee Yhdysvaltojen ulkopuolella; ja tuomioistuimen on hyväksyttävä kohdistamiseen käytetyt menetelmät vuodeksi kerrallaan. FISA-lakimuutoksen myötä, tuomioistuimen lupaa ei enää tarvita jokaiselle kohteelle. Yhteydenpitoja yhdysvaltalaisten kanssa voidaan tämän perusteella salakuunnella ilman, että tuomioistuin olisi ensin päättänyt ovatko henkilöt joiden kanssa keskustellaan terroristeja, vakoojia tai "ulkomaisia tahoja". FISC -tuomioistuin pidensi aikajaksoa, jolloin NSA:lla on lupa säilyttää siepattuja yhdysvaltalaisia yhteydenpitoja viidestä vuodesta kuuteen vuoteen, mahdollisella pidennyksellä jos kyseessä on ulkomaantiedustelu tai vastavakoilu. Molemmat toimenpiteet astuivat voimaan ilman julkista keskustelua tai kongressin suostumusta.


text: NSA:lla on oma Follow the Money (FTM) -niminen osasto, joka seuraa kansainvälisiä maksuja, pankki- ja luottokorttimaksuja ja varastoi kerätyn datan NSA:n omaan Tracfin -nimiseen tietopankkiin. NSA seurasi Brasilian presidentin Dilma Rousseffin ja hänen avustajien yhteydenpitoja. Virasto vakoili myös Brasilian valtio-omisteista Petrobras öljy-yhtiötä, Ranskalaisia diplomaatteja ja murtautui Ranskan ulkoministeriön sisäiseen tietoverkostoon ja SWIFT -verkostoon.


text: Yhdysvalloissa, NSA käyttää yhdysvaltalaisten puheluiden ja sähköpostien tunnistetietoja rakentamaan kehittyneitä kaavioita ihmisten sosiaalisista verkostoista. Kaavioita voidaan käyttää tunnistamaan muun muassa henkilöiden yhteyshenkilöt, sijainnit tiettyinä aikoina ja matkakumppanit. NSA jakaa rutiininomaisesti raakaa tiedusteludataa Israelin kanssa. Datasta ei poisteta tietoja Yhdysvaltain kansalaisista.


text: GENIE -koodinimellä tunnetussa operaatiossa, tietotekniikka-ammattilaiset voivat hallita ulkomaisia tietokoneverkostoja käyttäen "huomaamattomia implantteja". Nämä ovat erääntyyppisiä etäältä lähetettyjä haittaohjelmistoja, joita Yhdysvaltain tiedustelupalvelut asentavat kymmeniin tuhansiin laitteisiin vuosittain. Älypuhelimien myynnin ohittaessa tavallisten matkapuhelimien myynnin, NSA päätti käyttää tätä hyödyksi. Tästä oli erityisen paljon hyötyä, koska älypuhelimista voi saada hyvin paljon tiedustelupalveluita kiinnostavaa dataa, kuten sosiaaliset kontaktit, käyttäytymistavat, sijainnit, valokuvat, luottokorttinumerot ja salasanat.


text: NSA:n sisänen raportti vuodelta 2010 teki huomion, että älypuhelimien leviäminen on tapahtunut "erittäin nopeasti" ja että kehityksen suunta tulee "varmasti mutkistamaan perinteistä kohdeanalyysiä". NSA on asiakirjan mukaan pystyttänyt työryhmiä useaa älypuhelinvalimistajaa ja käyttöjärjestelmää kohti. Näihin lukeutuu muun muassa Applen iPhone ja iOS -käyttöjärjestelmä sekä Googlen Android -käyttöjärjestelmä. Samalla tavalla, GCHQ pystytti työryhmän tutkimaan ja murtamaan BlackBerryn.


text: Asiakirja huomauttaa "iPhone valmiudet" -otsikon alla, että NSA:lla on olemassa pienempiä "komentosarjoina" tunnettuja ohjelmia, jotka voivat suorittaa valvontaa 38 eri iOS 3 ja iOS 4 -käyttöjärjestelmissä olevasta ominaisuudesta. Näihin lukeutuvat muun muassa paikannus-, vastaaja- ja valokuvausominaisuudet sekä Google Earth, Facebook ja Yahoo Messenger.


text: Der Spiegel julkaisi 9. syyskuuta 2013 NSA:n sisäisen esitelmän, joka koski iPhone -älypuhelimien paikannusominaisuutta. Yksi dioista sisälsi kuvia Applen "Vuonna 1984" -teemaisesta televisiomainoksesta ja sanat "Kuka olisi tiennyt vuonna 1984..."; toinen dioista sisälsi kuvan, jossa Steve Jobs pitää kädessään iPhone -älypuhelinta ja sanat "..., että tämä olisi Isoveli..."; ja kolmas dioista sisälsi kuvan iloisista kuluttajista, joilla on iPhone -älypuhelimet ja kysymys "... ja että zombit olisivat maksavia asiakkaita?"


text: NSA on tekemässä työtä rakentaakseen tehokkaan kvanttitietokoneen, joka kykenisi murtamaan kaikentyyppiset salaukset. Hanke on osa 79,7 miljoonan Yhdysvaltain dollarin Penetrating Hard Targets -nimistä tutkimusohjelmaa. Siihen liittyy suurissa suojatuissa Faradayn häkkeinä tunnetuissa huoneissa tehty laajamittainen tutkimustyö. Huoneiden suojauksen tarkoituksena on estää sähkömagneettisen säteilyn läpäisy. Tällä hetkellä NSA on lähellä perus-rakennusosien tuottamista. Näillä virasto voisi saavuttaa "täyden kvanttihallinnan kahdesta puolijohde kubitista". NSA kykenisi onnistuneesti valmistuneella kvanttitietokoneella murtamaan salaukset, jotka suojaavat pankkien, luottokorttiyhtiöiden, vähittäiskauppiaiden, pankkiiriliikkeiden, valtioiden ja terveydenhuollon tarjoajien hallussa olevaa dataa.


text: The New York Times -lehden mukaan, NSA valvoo noin 100 000 tietokonetta maailmanlaajuisesti Quantum -nimisellä vakoiluohjelmalla. Quantumilla on kaksi tarkoitusta. NSA voi käyttää sitä näiden tietokoneiden valvontaan sekä rakentamaan "digitaalisen väylän", jolla voi suorittaa kyberhyökkäyksiä. Hyökkäyksien kohteiden joukossa ovat muun muassa Kiinan ja Venäjän armeijat sekä Euroopan unionin taloudelliset laitokset. Lehti raportoi myös, että NSA voi päästä sisään ja muuttaa tietokoneita, jotka eivät ole Internetissä kiinni. Tämä teknologia on heidän mukaan ollut NSA:n käytössä vuodesta 2008 asti. Edellytyksenä on radiotaajuudella toimivan laitteiston fyysinen asentaminen. Tämän voi tehdä vakoilija, laitteiston tuottaja tai tietämätön käyttäjä. Teknologia on riippuvainen salaisesta radioaaltokanavasta, jonka lähettimenä toimii pienet piirilevyt ja USB-kortit, jotka voidaan asentaa laitteisiin huomaamattomasti. Radioaallot lähetetään joissain tapauksissa salkun kokoiselle välitysasemalle, joka voi olla usean kilometrin etäisyydellä kohteesta. Teknologiaa voidaan myös käyttää toimittamaan haittaohjelmia tietokoneeseen.


text: Edward Snowden sanoi huhtikuun loppupuolella, että Yhdysvaltain tiedustelupalvelut vakoilevat Yhdysvaltain kansalaisia enemmän kuin kukaan muu maailmassa, toisin kuin mitään, mitä Yhdysvaltain hallitus oli siihen saakka sanonut.


text: 13. toukokuuta paljastui, että Suomi on tehnyt yhteistyötä UKUSA-yhteisön kanssa niin sanottuna "kolmannen tason" maana.


text: Ars Technica julkaisi 14. toukokuuta artikkelin, jossa näytettiin NSA:n "Tailored Access Operations" (TAO) -yksikön työntekijöitä sieppaamassa Cisco Systemsin reitittimen.


text:
The Intercept -lehti ja Wikileaks paljastivat informaatiota maista, joiden kommunikaatioita kerätään osana MYSTIC -valvontaohjelmaa. The Intercept raportoi 19. toukokuuta, että NSA tallentaa ja arkistoi lähes jokaisen mobiilipuhelun Bahamassa SOMALGET -nimisellä järjestelmällä, joka on osa MYSTIC -valvontaohjelmaa. Joukkovalvonta on tapahtunut ilman Bahaman hallituksen lupaa.
The Intercept raportoi myös, että NSA sieppaa matkapulehuiden teletunnistetietoja Keniassa, Filippiineillä, Meksikossa ja viidennessä maassa. He eivät paljastaneet viidettä maata johtuen "uskottavasta huolesta, että niin tekeminen voisi johtaa väkivaltaisuuksiin". Wikileaks julkaisi lausunnon 23. toukokuuta, jossa he väittivät, että nimeämätön maa on Afganistan.


text: Paljastuksia seuranneessa lausunnossa NSA sanoi, että "syytökset NSA:n ulkomaantiedustelua koskevan tiedon keräämisen mielivaltaisuudesta ja rajoittamattomuudesta ovat vääriä".


text: Maailmanlaajuisten valvontaoperaatioidensa kautta NSA kerää miljoonittain valokuvia. He käyttävät hyväksi sähköposteissa, tekstiviesteissä, sosiaalisessa mediassa, videokeskusteluissa ja muissa kommunikaatioissa liikkuvien kuvien tulvaa. NSA käyttää kerättyjä kuvia kehittyneissä kasvojen tunnistusjärjestelmissä seuratakseen epäiltyjä terroristeja ja muita tiedustelukohteita.


text: Tanskalainen sanomalehti Dagbladet Information ja The Intercept paljastivat 19. kesäkuuta 2014 NSA:n RAMPART-A -koodinimisen joukkovalvontaohjelman. Osana RAMPART-A -ohjelmaa, "kolmannen tason" maat pääsevät käsiksi valtaosaa maailman sähköisestä viestinnästä kuljettaviin valokaapeleihin ja antavat salaa lupaa NSA:lle asentaa valvontalaitteita kyseisiin valokaapeleihin. NSA:n ulkomaiset yhteistyötahot luovuttavat tällä tavoin suunnattomia määriä dataa NSA:lle. Luovutettuun dataan sisältyy puheluiden sisältöjä, fakseja, sähköposteja, verkkokeskusteluja sekä dataa virtuaalisista erillisverkoista ja Skypen kaltaisilla ohjelmilla tehdyistä VoIP -puheluista. Yhteistyötahot saavat vastapalveluna käyttää NSA:n kehittyneitä valvontalaitteita. He voivat näin vakoilla dataa, joka virtaa sisään ja ulos heidän maasta. Kyseiseen NSA:n joukkovalvontaohjelmaan osallistuu mm. Tanska ja Saksa.


text: The Intercept raportoi, että NSA on "salaa toimittamassa dataa lähes tusinalle Yhdysvaltain virastolle 'Google-tyyppisellä' hakukoneella". Hakukoneen nimi on raportin mukaan ICREACH. The Interceptin mukaan, tietokanta on Yhdysvaltain kotimaisten tiedusteluvirastojen (kuten FBI:n ja DEA:n) käytettävissä ja oli rakennettu sisältämään yli 850 miljardia teletunnistetietoa puheluista, sähköposteista, matkapuhelinsijainneista ja tekstiviesteistä.


text: Helmikuussa 2015 "The Intercept" kertoi Snowdenilta haltuunsa saamiensa dokumenttien perusteella että NSA ja GCHQ olivat murtautuneet viimeistään vuonna 2010 Gemalton verkkoon ja varastaneet salausavaimet, joita käytetään mm. SIM-korttien suojauksessa. Yhtiö on maailman suurin SIM-korttien valmistaja ja valmistaa (2015) noin kaksi miljardia korttia vuodessa. Avainten avulla tiedustelupalvelut voisivat salakuunnella matkapuhelimia ilman operaattoreiden tai vieraiden hallitusten tietoa.


text: Paljastukset antoivat sysäyksen joukkovalvonnan vastaisten kansanliikkeiden luonnille. Esimerkkejä tällaisista ovat olleet "Restore the Fourth", "Stop Watching Us" ja "The Day We Fight Back". Laillisella puolella, Electronic Frontier Foundation liittyi monimuotoiseen liittoutumaan, joka vaatii NSA:ta vastaamaan teoistaan oikeudessa. Amnesty International, Human Rights Watch, Transparency International ja Index on Censorship, ynnä muut ihmisoikeusjärjestöt ovat panostaneet Presidentti Obaman hallintoa syyttämisen sijaan suojelemaan "paljastuksentekijä Snowdenia".


text: Kotimaassaan presidentti Barack Obama vakuutti yleisölle, että “yhdysvaltalaisia ei vakoilla”. Lisäksi, Valkoisen talon tiedotussihteeri Jay Carney vakuutti, että Snowdenin paljastamat valvontaohjelmat ovat Yhdysvaltain kongressin valtuuttamia.


text: Kansainvälisellä kentällä Yhdysvaltain oikeusministeri Eric Holder vakuutti ulkomaalaisille, että “emme voi kohdistaa edes vieraan maan henkilöitä ilman pätevää ulkomaantiedustelua koskevaa syytä”.


text: Pääministeri David Cameron varoitti toimittajia sanoen “jos he eivät osoita hiukan sosiaalista vastuuntuntoa, tulee hallitukselle olemaan erittäin vaikeata seistä sivussa ja olla puuttumatta”. Sijaispääministeri Nick Clegg painotti, että median tulisi “ehdottomasti puolustaa tiedustelupalveluiden salaisuusperiaatetta”.


text: Ulkomaansihteeri William Hague vakuutti yleisöä, että “olemme erittäin huolellisia tasapainottaessamme yksittäisten ihmisten yksityisyyttä omalla vastuullamme suojella väestöä ja Yhdistyneiden kuningaskuntien turvallisuutta”. Hague puolusti Five Eyes -liittoutumaa ja toisti, että Brittien ja Yhdysvaltalaisten välistä tiedustelua koskevaa suhdetta ei saisi vaarantaa sillä se on “pelastanut monta henkeä”.


text: Pääministeri Tony Abbott vakuutti yleisölle, että “jokaisen australialaisen viraston jokainen australialainen viranomainen kotimaassa ja ulkomailla toimii lain määräämällä tavalla“. Abbott arvosteli Australian Broadcasting Corporationia isänmaallisuuden vastaisuudesta koska se oli julkaissut raportin vuodetuista asiakirjoista, kutsuen Snowdenia “petturiksi”.


text: Ulkoministeri Julie Bishop kutsui Snowdenia petturiksi ja syytti häntä "ennennäkemättömästä" petollisuudesta. Bishop puolusti Five Eyes -liittoa ja painotti vielä kerran, että Australian ja Yhdysvaltojen välistä tiedustelusuhdetta ei saisi uhata, sillä se on "pelastanut henkiä".Heinäkuussa 2013 liittokansleri Angela Merkel puolusti NSA:n valvontamenetelmiä ja kuvaili Yhdysvaltoja "meidän uskollisimpana ystävänä kautta vuosikymmenien". Tästä huolimatta liittokansleri vertasi NSA:ta Stasiin häneen kohdistuneen valvonnan paljastuttua. Berliini käyttää The Guardianin mukaan NSA:n valvonnan kiistanalaisuutta vipuvoimana päästäkseen mukaan Five Eyes -liittoutumaan.


text: Sisäministeri Hans-Peter Friedrich vakuutti yleisölle, että "yhdysvaltalaiset ottavat huolemme datamme yksityisyydestä vakavasti". Todistuksessaan Saksan parlamentin edessä, Friedrich puolusti NSA:n vakoilua viitaten viiteen Saksan maaperällä tapahtuneeseen terrorisuunnitelmaan, jotka oli estetty NSA:n vakoilun avulla. Toinen saksalainen sisäministeri kuitenkin arvosteli Yhdysvaltoja huhtikuussa 2014 siitä, että he eivät olleet kyenneet antamaan riittäviä takeita siitä, että he olisivat saaneet kuriin vakoiluohjelmiaan. Merkelin läheinen liittolainen Thomas de Maiziere kertoi Der Spiegelille: "Yhdysvaltojen tiedustelumenetelmät saattavat olla suurelta osin oikeutettuja [ottaen huomioon] turvallisuustarpeet, mutta taktiikat ovat kohtuuttomia ja ylilyöviä."


text: Ruotsin ulkoministeri Carl Bildt puolusti FRA:ta kuvaillen sen valvontamenetelmiä "kansallisena välttämättömyytenä". Ruotsin puolustusministeri Karin Enström on sanonut, että heidän tiedusteluyhteistyö muiden maiden kanssa on "kriittinen [Ruotsin] turvallisuudelle" ja että "tiedusteluoperaatiot tapahtuvat selvän lainalaisuuden puitteissa, tiukan valvonnan alla ja parlamentaarisen valvonnan alla."


text: Alankomaiden sisäministeri Ronald Plasterk pyysi anteeksi virheellistä väittämää, että NSA olisi kerännyt 1,8 miljoonaa teletunnistetietoa Alankomaissa. Plasterk tunnusti, että ne olivat itse asiassa hollantilaiset tiedustelupalvelut, jotka olivat keränneet teletunnistetiedot ja luovuttaneet ne NSA:lle.


text:
Tanskan pääministeri Helle Thorning Schmidt on ylistänyt Yhdysvaltojen tiedustelupalveluita, väittäen, että ne ovat estäneet terrori-iskuja Tanskassa. Hän ilmaisi henkilökohtaisen uskomuksensa, että tanskalaisten "tulisi olla kiitollisia" yhdysvaltalaisten valvonnasta.
Hän on myöhemmin väittänyt, että Tanskan viranomaisilla ei ole mitään perustaa olettaa, että Yhdysvaltojen tiedustelupalvelut olisivat harjoittaneet laitonta vakoilua Tanskaa kohtaan tai Tanskan etujen vastaisesti.


text: Suomen puolustusministeri Carl Haglund puolusti Suomen ja NSA:n välistä yhteistyötä sanoen, että "sotilastiedusteluyhteistyö Yhdysvaltojen kanssa on välttämätöntä, jotta suomalaiset voivat toimia esimerkiksi Afganistanissa. Jos yhteistyötä ei tehtäisi, en uskaltaisi lähettää suomalaisia kriisialueille."


text:
Saksan hallitus ilmoitti heinäkuussa 2013 tekevänsä perusteellisen katsastuksen Saksan tiedustelupalveluista.
Yhdysvaltain hallitus ilmoitti elokuussa 2013 tekevänsä perusteellisen katsastuksen Yhdysvaltojen tiedustelupalveluista.
Brittein hallitus ilmoitti lokakuussa 2013 tekevänsä perusteellisen katsastuksen Yhdistyneiden kuningaskuntien tiedustelupalveluista.
Kanadan hallitus ilmoitti joulukuussa 2013 tekevänsä perusteellisen katsastuksen Kanadan tiedustelupalveluista.


text: Tammikuussa 2014, Yhdysvaltojen presidentti Barack Obama sanoi, että "sensaatiomainen tapa, jolla näitä paljastuksia on tuotu esille on ollut usein kuumottavampaa kuin valaisevaa." Sean Wilentzin kaltaiset kriitikot ovat väittäneet, että "NSA on toiminut paljon vastuullisemmin kuin vuotajat ovat väittäneet ja tiedotusvälineet tiedottaneet." Wilentzin mukaan "vuotajat ovat menneet paljon pidemmälle kuin väärin käytettyjen ohjelmien oikeutettu paljastaminen [olisi vaatinut]. Monet tähän mennessä julkaistut Snowden-asiakirjat eivät ole ... koskeneet kotimaista valvontaa millään tavalla." The Economist -lehden entinen Moskovan toimistopäällikkö Edward Lucas oli samaa mieltä väittäen, että "Snowdenin paljastukset sopivat siististi ja epäilyttävästi yhden maan intresseihin: Venäjän" vedoten Masha Gessenin lausuntoon, että "Venäjän propagandakoneisto ei ole saanut näin suurta mittarilukemaa yhdestä Yhdysvaltain kansalaisesta sitten Angela Davisin murhaoikeudenkäynnistä vuonna 1971."


text: Bob Cesca paheksui The New York Times -lehteä siitä, että he eivät olleet peittäneet yhden NSA:n työntekijän nimeä ja erään al Qaida -ryhmän tarkkaa sijaintia diasarjassa, jonka lehti teki julkiseksi.


text: Venäläinen toimittaja Andrei Soldatov on esittänyt väittämän, että Snowdenin paljastuksilla on ollut kielteisiä vaikutuksia Internetin vapaudelle Venäjällä. Hänen mukaan Venäjän viranomaiset ovat lisäneet vakoilua ja asettaneet rajoituksia Googlen ja Facebookin kaltaisten Yhdysvalloista käsin toimivien palveluiden käytölle vedoten venäläisten käyttäjien yksityisyyden suojeluun. Soldatov on myös sanonut, että paljastukset ovat kasvattaneet kansainvälistä tukea aatteelle, että Internetin maailmanlaajuisen arkkitehtuurin koordinaation valtuudet tulisi siirtää järjestöjen käsistä valtioiden käsiin. Tämä voisi johtaa Internetin balkanisointiin, joka rajoittaisi vapaata tiedonsaantia. Lokakuussa 2013, ICANN julkaisi "Montevideo Statement on the Future of Internet Cooperation" -lausunnon, jossa he muiden järjestöjen kanssa varoittivat "Internetin pirstoutumisesta kansallisella tasolla" ja ilmaisivat "vakavan huolen Internetin käyttäjien luottamuksen horjumisesta maailmanlaajuisesti viimeaikaisten paljastuksien seurauksena".


text: "Exceptionally Controlled Information" (ECI) viittaa The Guardian -lehden mukaan turvaluokitukseen, joka on korkeampi kuin Snowdenin huippusalaisten asiakirjojen. ECI -luokitellut asiakirjat sisältävät seuraavien NSA:n kaupallisten tiedusteluyhteistyötahojen identiteetit: Artifice, Lithium ja Serenade. Steelknight -nimellä tunnettu NSA:n kaupallisen yhteistyötahon laitos on ECI-luokiteltu eikä siksi ole paljastunut Snowdenin vuotamissa asiakirjoissa.


title: Codex Alexandrinus

text: Codex Alexandrinus (Gregory–Aland nr. A tai 02) on 400-luvulta peräisin oleva Raamatun käsikirjoitus. Codex Alexadrinus kuuluu tärkeimpiin Raamatun käsikijoituksiin yhdessä mm. Codex Vaticanuksen, Codex Sinaiticuksen ja Codex Ephraemin kannssa. Käsikirjoitus on kirjoitettu kreikaksi majuskelikirjoituksella, eli käyttäen pelkästään suuraakkosia. Se on yksi vanhimmista käsikirjoituksista, joka on säilynyt lähes kokonaan ja täten se on myös yksi arvokkaimmista. Codex Alexandrinus oli ensimmäinen tärkeimmistä käsikirjoituksista, joka saatiin tutkijoiden käyttöön. Siitä tehtyjä versioita oli saatavilla jo 1700-luvun alussa, joka edesauttoi Raamatun tekstikritiikin kehittymistä.


title: Codex Alexandrinus

text: Koodeksi koostuu 773:sta pergamentista. Alun perin pergamentteja on ollut 822, mutta kaikki eivät ole säilyneet. Jokaisella sivulla on kaksi palstaa tekstiä, joissa on 49-51 riviä.


title: Codex Alexandrinus

text: Vanhan testamentin osalta koodeksissa on kanonisten kirjojen lisäksi myös useita deuterkanonisia kirjoja. Uudessa testamentista on kadonnut useita sivuja erityisesti Matteuksen ja Johanneksen evankeliumeista. Uudessa testamentissa on myös mukana kaksi Klemens Aleksandrialaisen kirjoittamaa kirjettä, jotka eivät yleensä kuulu Uuteen testamenttiin. Lisäksi sisällysluettelon mukaan mukana on ollut Salomonin psalmit, mutta myös se on kadonnut.


title: Codex Alexandrinus

text: Koodeksi on kirjoitetu arviolta 400-luvun alkupuolella. Koska koodeksi sisältää Eusebiuksen (kuollut vuonna 340) kommentit psalmeihin ja Athanasiuksen (kuollut vuonna 376) kirjeen Marcelliniukselle, ei teosta ole kirjoitettu ainakaan ennen 300-luvun puoliväliä.. Nykyisen kappalejaon puuttumisen takia teosta tuskin on kirjoitettu vuoden 450 jälkeen. Käsiala-analyysi viittaa kirjoituksen olevan 400-luvun alkupuolelta. Kirjasintyypistä päätellen koodeksi on kirjoitettu Egyptissä.


title: Codex Alexandrinus

text:
Alexandrian patriarkka lahjoitti teoksen Englannin kuningas Jaakko I:lle. Jaakon kuoltua, Kaarle I vastaanotti sen 1627 ja sitä säilytetään nykyään British Library:ssä, Lontoossa.
Digitoitu versio Codex Alexandrinuksesta British Libraryn verkkosivuilla


title: Operaatio Brushwood

text: Operaatio Brushwood oli Yhdysvaltain joukkojen maihinnousu Fedalaan Vichyn Ranskan hallinnoimaan Marokkoon 8. marraskuuta 1942. Operaatio oli osa Pohjois-Afrikan maihinnousua eli operaatio Torchia.


title: Operaatio Brushwood

text: Fedalassa oli tavoitteena saada maihin ensimmäisen tunnin aikana 6000 miestä varusteineen. Joukkojen oli tarkoitus vallata Fedalan kaupunki, estää laivaston tukemana rannikkotykistön toiminta sekä mahdollistaa hyökkäyksen jatkaminen kohti Casablancaa. Kolmesta osastosta keskimmäinen oli merkittävin ja siihen kuuluvilla aluksilla oli 19870 maavoimien sotilasta, 1701 ajoneuvoa ja noin 15000 pitkää tonnia tarvikkeita, mitkä piti saada maihin neljän vuorokauden aikana. Merivoimien henkilöstöä aluksilla oli kaikkiaan 17723 miestä.


title: Operaatio Brushwood

text: Maihinnousu alue Fedhalan niemen ja Skerkin niemimaan välillä oleva kaksi ja puoli mailia pitkä hiekkaranta, jossa oli nousua 1:40 ja syvyyttä neljästä viiteensataan jalkaa riippuen veden korkeudesta. Riutat ja karikot jakoivat alueen viiteen osaan, jotka saivat nimet "Red", "Red 2", "Red 3", "Blue" ja "Blue 2". Maili Fedhalan niemen niskasta länteen oli "Yellow"-ranta ja kolme mailia itään Skerkistä oli "Blue 3" -ranta. Kaksi hiekkarannan ulkopuolista ja "Red" jätettiin pois suunnitelmasta, joten maihinnousu tehtiin neljään keskelle jääneeseen alueeseen.


title: Operaatio Brushwood

text: Rantojen suojana oli rannikkotykistönä juuri lahden niskasas patteri du Port, jossa oli kolme 100 millimetrin tykkiä ampuma-alueena rannikolta luoteeseen. Patteri kykeni tulittamaan kahdelle rannikkokaistalle. Toisena oli kiinteä kaksiputkinen 75 millimetrin patteri lähellä niemen kärkeä, mikä hallinnoi kolmea rannoista. Kolmas oli Pont Bondin patteri, jonka aseistuksena oli Skerkin niemimaalla neljä modernia 138,6 millimetrin rannikkotykkiä kaivantoihin asennettuina. Tykkien kantama oli 18000 jaardia. Kiinteän tykistön lisäksi rannikkoalueen suojana oli lukuisia konekivääreitä kummassakin niemessä sekä liikkuva 75 millimetrinen patteri.


title: Operaatio Brushwood

text: Ensilinjan kuljetusalukset "Wood", "Jefferson", "Carroll" ja "Dickman" saapuivat purkualueelle ajallaan aloittaen maihinnousuveneiden veteen laskun ja niiden kuormaamisen hieman puolen yön jälkeen. Joukot olivat veneissä ennen kello yhtä.


title: Melbourne City FC

text: Melbourne City FC vuoteen 2014 asti Melbourne Heart on australialainen jalkapalloseura Melbournesta, joka pelaa kaudella 2014-15 maan pääsarjassa A-Leaguessa. Tammikuussa 2014 Valioliiga-seura Manchester City osti seuran, joka johti nimenmuutokseen. Seuran futsaljoukkue pelaa maan pääsarjassa F-Leaguessa. Melbourne City pelaa ottelunsa Melbourne Rectangular Stadiumilla, joka tunnetaan myös nimellä AAMI Park. Seuran paikallisvastustaja on Melbourne Victory.


title: Melbourne City FC

text: Seura perustettiin vuonna 2009 nimellä Melbourne Heart ja se osallistui ensimmäistä kertaa A-Leagueen kaudella 2010-2011. Heart oli pitkään pudotuspelipaikkaan oikeuttavalla kuudennella sijalla, mutta putosi lopulta sarjassa kahdeksanneksi. Historiansa ensimmäisen A-League ottelun Heart hävisi kotistadionillaan Central Coast Marinersille. Seuraavalla kaudella, kaudella 2011-2012, Heart pääsi tähänastisen historiansa ainoata kertaa pudotuspeleihin, ollen lopulta kuudes sarjan kokonaistilanteessa. Vuonna 2012 myös seuran futsaljoukkue perustettiin. Kauden jälkeen päävalmentaja John van 't Schip erosi ja hänen tilalleen tuli John Aloisi. Kausi 2012-2013 oli Heartin historian huonoin, joukkue sijoittui kymmenen joukkueen sarjassa yhdeksänneksi, vaikka joukkueella oli Richard Garcian ja Vince Grellan tapaisia entisiä maajoukkuepelaajia. Tammikuussa 2014 City Football Group, joka omistaa myös Manchester Cityn, osti Melbourne Heartin 12 miljoonalla dollarilla. Seuran nimeksi muuttui Melbourne City FC ja entinen valmentaja van 't Schip palasi takaisin. Kesäkuussa 2014 espanjalainen maailmanmestari David Villa siirtyi joukkueeseen lainasopimuksella yhteistyöseurasta New York City FC:stä. Villa pelaa Melbournessa, kunnes MLS-kausi 2015 alkaa.


title: Melbourne City FC

text: Muutamia tunnettuja Melbourne Heartissa ja Melbourne Cityssä pelanneita pelaajia.


title: Jordan Belfort

text: Jordan Belfort (s. 9 heinäkuuta 1962) on yhdysvaltalainen mies, joka on tunnettu värikkäästä elämästään pörssimeklarina. Hän kirjoitti elämästään muistelmat nimeltä "The Wolf of Wall Street", josta julkaistiin samanniminen elokuva, jossa Belfortia näyttelee Leonardo DiCaprio.


title: Michael Mifsud

text: Michael Mifsud (s. 17. huhtikuuta 1981 Pietà, Malta) on maltalainen jalkapallohyökkääjä, joka edustaa maansa pääsarjassa pelaavaa Sliema Wanderersiä. Hän on Maltan jalkapallomaajoukkueen kapteeni, kaikkien aikojen paras maalintekijä ja yksi maan kaikkien aikojen parhaista pelaajista. Mifsud on vain 164 senttimetriä pitkä.


title: Michael Mifsud

text: Mifsud aloitti uransa nykyisessä seurassaan Sliema Wanderersissä vuonna 1997. Hän pelasi seurassa vuoteen 2001 asti tehden 80 pelissä 60 maalia. Vuonna 2000 Mifsud teki myös debyyttinsä Maltan jalkapallomaajoukkueessa. Vuonna 2001 hän siirtyi Bundesliigan 1. FC Kaiserslauterniin, jossa vietetyn kolmen vuoden aikana peliaikaa kertyi vain 21 ottelun verran. Suurimman osan ajasta Mifsud pelasikin saksalaisseuran kakkosjoukkueessa. Edessä oli paluu vuonna 2004 Sliema Wanderersiin, mutta vain kauden ajaksi. Vuonna 2004 Mifsud palasi Eurooppaan norjalaisen Lilleström SK:n riveihin. Lilleströmissä Mifsud pelasi neljä kautta, joista kertyi tilille 48 ottelua ja 17 maalia.


title: Michael Mifsud

text: Seuraavaksi Mifsud suuntasi kohti Englantia ja Coventry Cityä. Hän oli kolmen kautensa aikana yksi seuran tärkeimmistä pelaajista. Mifsud pelasi seurassa 86 ottelua viimeistellen 16 maalia. Hän kävi vuonna 2009 lainalla Barnsley FC:ssä, kunnes palasi takaisin Maltalle ja Valletta FC:n riveihin. Seuraavat kolme vuotta Vallettan ja Qormi FC:n riveissä tuottivat 59 ottelua ja 42 maalia, kunnes Mifsud siirtyi A-Leaguen Melbourne Heartiin. Hän pelasi seurassa 14 ottelua, ennen kuin seuran omistaja vaihtui ja nimi muuttui Melbourne City FC:ksi. Omistajanvaihdoksen jälkeen Mifsud palasi kasvattajaseuraansa Sliema Wanderersiin vuonna 2014.


title: Michael Mifsud

text: Maajoukkueessa kapteenina toimiva Mifsud on vuosina 2000–2018 pelannut 131 maaottelua ja tehnyt ennätykselliset 40 maaottelumaalia. Harjoitusottelussa Liechtensteiniä vastaan vuonna 2008 Mifsud teki viisi maalia, kun Malta voitti keskieurooppalaiset 7-1. Hän rikkoi Carmel Busuttilin maaliennätyksen vuonna 2010 Suomea vastaan, kun Malta hävisi 1-2.


title: Borja Viguera

text: Borja Viguera Manzanares (s. 26. maaliskuuta 1987 Logroño, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Athletic Bilbaota ja on pelipaikaltaan hyökkääjä.


title: Borja Viguera

text: Logroñolaissyntyinen Viguera pelasi uransa alkuvaiheilla Real Sociedadin nuorisoakatemiassa. Ensiesiintymisensä seuran reservijoukkueessa hän teki kaudella 2006–2007, kun se pelasi maan kolmanneksi korkeimmalla sarjatasolla Segunda División B:ssä. 15. syyskuuta 2007 Viguera pelasi ensimmäisen ammattilaisottelunsa, kun hän pääsi vaihdosta kentälle ottelussa Las Palmasia vastaan. Hän pelasi edustusjoukkueessa myöhemmin kauden 2007–2008 aikana vielä kahdessa ottelussa.


title: Borja Viguera

text: Kesällä 2009 Viguera nostettiin pysyvästi seuran edustusjoukkueeseen, jossa hän ei kuitenkaan onnistunut lopulta lyömään itseään läpi. Kauden 2009–2010 aikana hänelle kertyi sarjaotteluita tililleen vain neljä kappaletta. 11. tammikuuta 2011 hän siirtyi kesään asti kestäneellä lainasopimuksella Gimnàstic Tarragonaan.


title: Borja Viguera

text: 26. elokuuta 2011 hän palasi takaisin Gimnàsticiin lainasopimuksella. Viguera jäi kuitenkin katalonialaisseurassa vähälle peliajalle syyskauden aikana ja niin hän palasi takaisin omistajaseuraansa tammikuussa 2012, josta hänet lainattiin uudella sopimuksella Albaceteen.


title: Borja Viguera

text: 6. heinäkuuta 2012 Viguera siirtyi naapuriseura Deportivo Alavésiin, joka pelasi Segunda División B:ssä. Hän lukeutui jo ensimmäisellä kaudellaan joukkueensa tärkeimpiin pelaajiin, tehden kaikki kilpailut mukaan lukien yhteensä 21 maalia. Alavés onnistui kauden päätteeksi nousemaan maan toiseksi korkeimmalle sarjatasolle Segunda Divisióniin.


title: Borja Viguera

text: 14. elokuuta 2013 Viguera teki joukkueen kanssa vuoteen 2015 asti ulottuvan jatkosopimuksen. Hän pelasi maalien valossa uransa parhaan kauden 2013–2014, kun hän viimeisteli pelaamissaan 42 ottelussa 25 maalia. Kauden kohokohtana oli 8. helmikuuta 2014 syntynyt hattutemppu ottelussa Sabadellia vastaan. Hän voitti maalimäärällään sarjan maalikuninkuuden.


title: Borja Viguera

text: 12. kesäkuuta 2014 Viguera solmi kolmivuotisen sopimuksen baskiseura Athletic Bilbaon kanssa. Hänestä maksettiin miljoonan euron siirtokorvaus.


title: Keinu (maalaus)

text: Keinu (, tunnetaan myös nimellä "Hauskoja sattumuksia keinussa", "Les Hasards heureux de l'escarpolette") on ranskalaisen Jean-Honoré Fragonardin öljymaalaus noin vuodelta 1767 ja hänen tunnetuin teoksensa. Tätä keinuvaa naista esittävää maalausta pidetään yhtenä rokokootaiteen tunnusomaisimmista taideteoksista.


title: Keinu (maalaus)

text: Maalauksessa hienoon röyhelömekkoon pukeutunut nuori nainen keinuu iloisesti puuhun sidotussa keinussa, seuranaan kaksi miestä. Nuorempi mies makaa pensaassa katsellen naisen suuntaan, vanhempi mies seisoo taustalla antamassa keinulle vauhtia. Naisen toisen jalan kenkä lentää ilman halki. Valo siivilöityy tiheän puiden lehvästön läpi.


title: Keinu (maalaus)

text: "Keinun" sanotaan tavoittavan paljon rokokootaiteelle ominaista siroutta, humoristisuutta ja elämäniloa. Sitä pidetään myös hyvänä esimerkkinä Fragonardille tuona aikana ominaisesta tyylistä, jonka vuoksi hän joutui varsinkin valistusaatteen kannattajien kritiikin kohteeksi. Fragonard muistetaan parhaiten tekemistään eroottissävytteisistä maalauksista, joissa yhdistyi kevytmielisyys ja ritarillisuus. "Keinu" herätti valmistuttuaan paljon huomiota juuri pikkutuhmuutensa vuoksi, sillä maalauksessa vasemmalla makaava mies näyttää katsovan naisen hameen alle. Naisen jalasta lentävän kengän voi tulkita vertauskuvallisesti viittavan menetettyyn viattomuuteen. Yleensä maalauksen nuori mies on tulkittu naisen rakastajaksi.


title: Keinu (maalaus)

text: Maalauksen leveys on 64,8 ja korkeus 81,8 senttimetriä. Sen omistushistoriaa ei täysin tunneta. Yhdessä vaiheessa sen omisti herttua Charles de Morny, joka kuoleman jälkeisessä huutokaupassa taulu tuli myyntiin vuonna 1865. Nykyään sen omistaa Lontoossa sijaitseva Wallace Collection -taidemuseo.


title: Dennis Olsen

text: Dennis Olsen (s. 14. huhtikuuta 1996 Våler) on norjalainen moottoriurheilija. Hän aloitti Karting-uransa vuonna 2006 päätyen lopulta vuonna 2011 KF2-luokkaan, jossa hän voitti Norjan mestaruuden. Vuonna 2012 Olsen voitti WSK Final Cup -luokan ja Saksan Kartingin mestaruuden. Vuonna 2013 Olsen aloitti kilpauransa ja kilpaili Formula Renault NEC -sarjassa saavuttaen kolme palkintosijaa sijoittuen sarjan kolmanneksi. Samana vuonna hän kilpaili Formula Renault Alps- ja Toyota Racing Series -sarjoissa. Vuonna 2014 Olsen kilpaili Eurocup Formula Renault -sarjassa. Hän saavutti kauden aikana kaksi voittoa, kaksi paalupaikkaa ja kolme nopeinta kierrosta sijoittuen sarjan loppupisteissä toiseksi. Samana vuonna hän ajoi muutamia kilpailuja Formula Renault Alps -sarjassa. Vuonna 2015 Olsen jatkoi Eurocup Formula Renault -sarjassa saavuttaen kauden aikana yhden voiton ja yhden paalupaikan sijoittuen kahdeksanneksi.


title: Lars-Levi Laestadius

text: Lars-Levi Laestadius (26. joulukuuta 1909 Uumaja – 18. elokuuta 1982) oli ruotsalainen kirjailija ja teatterinjohtaja, Lars Levi Laestadiuksen pojanpojan poika. Hän oli Hälsingborgin kaupunginteatterin johtaja 1946–1950, Malmön kaupunginteatterin johtaja 1950–1960 ja Tukholman kaupunginteatterin johtaja vuodesta 1960. Hän julkaisi myös näytelmiä. Hänet tunnetaan myös etevänä organisaattorina


title: Pierre Lescot

text: Pierre Lescot (noin 1510 Pariisi – 10. syyskuuta 1578 Pariisi) oli ranskalainen arkkitehti. Hän oli Ranskan renessanssin merkittävimpiä arkkitehteja. Hän johti vuodesta 1546 Louvren rakennustöitä kuvanveistäjä Jean Goujonin kanssa. Heidän yhdessä rakentamansa on muun muuassa Papillon de Roi, joka on yksi Ranskan renessanssin merkittävimmistä saavutuksista. Lescot suunnitteli myös Musée Carnavalet'n ja Fontaine des Innocents -suihkulähteen.


title: Pohjanpaljashäntävyötiäinen

text: Pohjanpaljashäntävyötiäinen ("Cabassous centralis") on Keski-Amerikassa elävä vyötiäisiin kuuluva vajaahampainen. Nisäkäsnimistötoimikunta on ehdottanut sen uudeksi nimeksi "keskiamerikanvyötiäinen"


title: Pohjanpaljashäntävyötiäinen

text: Pohjanpaljashäntävyötiäisen pituus on 30-70 cm, häntä sen lisäksi 10-18 cm.


title: Pohjanpaljashäntävyötiäinen

text: Pohjanpaljashäntävyötiäisiä tavataan Meksikossa, Keski-Amerikassa, Kolumbiassa, Ecuadorissa ja Venezuelassa. Lajin uhanalaisuuden määrittämiseksi ei ole riittävästi tietoa.


title: Cabassous chacoensis

text: Cabassous chacoensis on Etelä-Amerikassa elävä vyötiäislaji. Nimistötoimukunta on ehdottanut sen uudeksi nimeksi paraguaynvyötiäinen Se löydettiin vasta vuonna 1980.


title: Cabassous chacoensis

text: Cabassous chacoensis on pienikokoisin sukunsa neljästä lajista. Sen selkäpuoli on paksujen luumaisten levyjen peitossa. Selkäpuoli on ruskea tai musta, vatsapuoli kellanharmaa.


title: Albert Betz

text: Albert Betz (25.joulukuuta 1885 Schweinfurt – 16.huhtikuuta 1968 Göttingen) oli saksalainen fyysikko ja tuuliturbiinitekniikan pioneeri. Hän on tunnettu muun muassa nimeään kantavasta Betzin laista, joka määrittelee teoreettisen ylärajan tuuliturbiinin hyötysuhteelle.


title: Adoptianismi

text:
Adoptianismi (joskus myös adoptionismi) on kristologinen käsitys, että Kristus
jumalallisen luontonsa puolesta on Jumalan poika sanan varsinaisessa mielessä, mutta ihmisenä Jumalan "ottopoika".


title: Adoptianismi

text: Adoptianismi esittivät 700-luvun lopulla Toledon arkkipiispa Elipandus ja Urgellisin piispa Felix. Useat teologit Kaarle Suuren valtakunnassa (muun muassa Alkuin) vastustivat adoptianismia pitäen sitä Kristuksen jumaluuden kieltämisenä, ja se hylättiin ensin frankkilaisten konsiilissa (792) ja sitten Frankfurtin (794) ja Rooman (799) konsiilissa.


title: Adoptianismi

text: Adoptianismia on esiintynyt joissain nestoriolaisissa liikkeissä sekä Espanjan alueella. Erityisen tyypillinen adoptianismi oli varhaisessa läntisessä teologiassa.


title: Everton de Viña del Mar

text: Everton de Viña del Mar on chileläinen jalkapalloseura Viña del Marin kaupungissa. Seura pelaa maan pääsarjassa Primera Divisiónissa.


title: Everton de Viña del Mar

text: Seuran perustivat vuonna 1909 englantilais-chileläiset pojat. Seura nimettiin Evertoniksi englantilaisen jalkapalloseura Evertonin mukaan, joka oli juuri vieraillut Etelä-Amerikassa. Everton on voittanut Chilen pääsarjan mestaruuden neljä kertaa.


title: Everton de Viña del Mar

text:
Primera División
Copa Chile


title: Jean Sibeliuksen päivä

text: Jean Sibeliuksen päivää eli suomalaisen musiikin päivää vietetään Jean Sibeliuksen syntymäpäivänä 8. joulukuuta. Sisäministeriö antoi suosituksen liputuksesta vuonna 2005 ja teki Helsingin almanakkatoimistolle esityksen päivän muuttamisesta liputuspäiväksi vuonna 2007. Almanakkatoimisto teki päätöksen 2011, ja päivästä tuli liputuspäivä.


title: Josef Klose

text: Josef Klose (, s. 3. lokakuuta 1947 Sławięcice, Puola) on entinen puolalainen jalkapalloilija. Klose oli urallaan pelipaikaltaan hyökkääjä. Hänen poikansa on Saksan jalkapallomaajoukkueen entinen hyökkääjä Miroslav Klose. Klose nuoremmalla on myös jalkapallon MM-kisojen kaikkien aikojen maaliennätys (16 maalia). Klose on naimisissa entisen huipputason käsipalloilijan Barbara Jeżin (45 maaottelua, 105 maalia) kanssa, pariskunnalla on myös tytär Marzena.


title: Josef Klose

text: Odra Opolessa vuonna 1966 ammattilaisuransa aloittanut ja vuonna 1977 Puolan liigacupin voittanut Klose siirtyi vuonna 1978 Ranskan Ligue 2:ssa pelanneeseen Guy Roux'n valmentamaan AJ Auxerreen. Vuonna 1979 Klose auttoi Auxerren Ranskan cupin finaaliin ja 1980 nousemaan Ligue 1:hen. Pääsarjassa hän pelasi, seuran hankittua tähtihyökkääjä Andrzej Szarmachin, liigan tiukan ulkomaalaiskiintiön vuoksi lopulta vain 14 ottelua tehden kaksi maalia. Vuonna 1981 hän siirtyi Ranskan alasarjoissa pelanneeseen FC Chaloniin, ennen kuin lopetti uransa vuonna 1984.


title: Cornel Țăranu

text: Cornel Țăranu (s. 20. kesäkuuta 1934 Cluj-Napoca) on romanialainen säveltäjä ja kapellimestari. Hän opiskeli sävellystä Sigismund Toduțăn johdolla Gheorghe Dima -musiikkiakatemiassa 1950-luvulla ja sai sieltä myöhemmin (1974) tohtorin arvon musiikkitieteessä. Lisäksi Țăranu opiskeli vuosina 1966–67 Pariisin konservatoriossa Nadia Boulangerin sekä Olivier Messiaenin johdolla ja osallistui vuosina 1968–69 ja 1972 Darmstadtin kursseille. Näillä kursseilla hän sai opetusta György Ligetiltä, Bruno Madernalta ja Christoph Caskelilta.


title: Cornel Țăranu

text: Țăranu on saanut viisi palkintoa Romanian säveltäjä- ja musikologiliitolta. Lisäksi hänelle myönnettiin Koussevitzky International Critics Award (1982). Hän on ollut Academia Românăn jäsenenä vuodesta 1993, ja hänestä tuli l'Ordre des Arts et des Lettres'n "Chevalier" vuonna 2002.


title: Cornel Țăranu

text: Țăranu perusti Ars Nova -yhtyeen vuonna 1968 ja aloitti työskentelyn sen taiteellisena johtajana ja kapellimestarina. Hänestä tuli vuonna 1990 Romanian säveltäjä- ja musikologiliiton varapuheenjohtaja, ja vuonna 1995 hän aloitti Cluj Modern -festivaalin johtamisen. Țăranu on kirjoittanut muun muassa teoksen "Enescu in conștiința prezentului" (1969). Hän aloitti opettamisen Gheorghe Dima -musiikkiakatemiassa vuonna 1957. Hänestä tuli sen sävellyksen professori vuonna 1990. Hän on käynyt myös luennoimmassa ulkomailla.


title: Cornel Țăranu

text: Țăranun sävellystuotantoon kuuluu muun muassa oopperoita, elokuvamusiikkia ja orkesterimusiikkia, kuten sinfonioita. Hän on myös säveltänyt runsaasti kuoro- ja muuta vokaalimusiikkia sekä kamarimusiikkia.


title: Jäämeri (maalaus)

text: Jäämeri (; tunnetaan myös nimellä Toivon haaksirikko, "Die gescheiterte Hoffnung") on saksalaisen Caspar David Friedrichin maalaus, joka on valmistunut vuosina 1823–1824. Se kuuluu Friedrichin tunnetuimpiin teoksiin. Maalaus esittää jäätyneellä merellä dramaattisesti kasaantuneita jäälauttoja. Taustalla oikealla näkyy uppoamassa olevan laivan perä.


title: Jäämeri (maalaus)

text: "Jäämeri" ilmentää Friedrichin fatalistista suhtautumista luontoon. Sen innoittajana oli Sir William Edward Parryn muutamaa vuotta aiemmin johtama naparetki. Maalauksen on sanottu kuvaavan ihmisen tappiota luonnonvoimien edessä. Eräiden muiden Friedrichin maalausten tavoin maisema saa tässä uuden merkityksen ihmisen kohtalon vertauskuvallisena kuvastajana.


title: Jäämeri (maalaus)

text: Maalauksen mitat ovat 96,7 x 126,9 senttimetriä. Se on kuulunut vuodesta 1905 Hampurin taidehallin kokoelmiin, ja sen osti Friedrichin ”löytäjänä” tunnettu museonjohtaja Alfred Lichtwark henkilökohtaisesti.


title: Oleksandr Dryhol

text: Oleksandr Volodymyrovytš Dryhol (, s. 25. huhtikuuta 1966 Moskova, Neuvostoliitto) on israelilainen moukarinheittäjä. Israelia hän on edustanut vuodesta 2016 lähtien ja aikaisemmin hän on kilpaillut Neuvostoliiton ja Ukrainan väreissä. Hänen ennätyksensä on vuonna 2012 Jablonec nad Nisoussa heitetty 79,42, joka on myös yli 45-vuotiaiden maailmanennätys. Tätä aiempi miehen oma ennätys (77,86) oli syntynyt 22 vuotta aiemmin, vuonna 1990 ja sen heittäessään Dryhol kilpaili vielä Neuvostoliiton väreissä. Dryhol oli vuoden 2012 kesäolympialaisten vanhin yleisurheilija 46 vuoden ikäisenä. Ikäeroa nuorimpaan, andorralaiseen pikajuoksijaan Cristina Lloveraan oli kolmekymmentä vuotta. Kisat olivat Dryholille uran ensimmäiset olympialaiset. Hän karsiutui karsinnassa heitettyään 69,57 ja ollen 34:s. Vuonna 2016 hänen suorituksensa kuitenkin hylättiin kun hänen Lontoon olympialaisissa antamastaan dopingnäytteestä löytyi uusintatutkimuksessa Turinabol-steroidia.


title: Oleksandr Dryhol

text: Dryhol jäi vuonna 2013 kiinni dopingin käytöstä ja sai kahden vuoden kilpailukiellon ajalle 23.8.2013–22.8.2015. Hän sai Israelin kansalaisuuden vuonna 2014 ja edustusoikeuden vuonna 2016.


title: Valente

text: Valente voi tarkoittaa ainakin seuraavia:


title: Betzin laki

text: Betzin laki, saksalaisen fyysikon Albert Betzin mukaan (1919), on tuuliturbiinin hyötysuhdetta koskeva teoreettinen tulos. Sen mukaan turbiini voi ottaa talteen sen läpi kulkevan ilman kineettisestä energiasta enintään 16/27 (noin 59%).


title: Betzin laki

text: Turbiinin siipikehän läpi virrannut ilma hidastuu sitä enemmän, mitä suurempi osa sen liike-energiasta otetaan talteen. Ääritapauksessa kaikki ilman liike-energia olisi syöty ja heti turbiinin taakse muodostuisi seisova ilmamassa, joka estäisi enemmän ilman virtaamisen turbiiniin. Maksimaalinen energia ilmavirrasta saadaan talteen, kun ulosvirtaavan ilman nopeus on 1/3 turbiiniin virtaavan ilman nopeudesta.


title: Betzin laki

text: Betzin tulos koskee idealisoitua tilannetta, missä esimerkiksi ilma on kokoonpuristumatonta ja lavoilla ei ole ilmanvastusta. Ajatellen todellisia turbiineja ja niiden hyötysuhteen parantamista, laki ei ota kantaa mahdollisuuteen erilaisin rakenteellisin ratkaisuin vaikuttaa ilman virtaukseen roottorin etu- tai takapuolella.


title: Paha poika

text: ”Paha poika” on Diandran kappale, jonka Universal Music julkaisi 13. kesäkuuta 2014 artistin lokakuussa 2014 julkaistavan "Dynamiittii"-nimisen studioalbumin ensimmäisenä singlenä. Kappaleen ovat säveltäneet Diandra yhdessä Sakke Aallon kanssa ja sen on sanoittanut Mikko Kuoppala.


title: Paha poika

text: ”Paha poika” nousi toisella listaviikollaan singlelistan ensimmäiselle sijalle. Latauslistalla se on noussut yhdeksänneksi.


title: If-talo

text: If-talo on Turussa Itäharjun kaupunginosassa sijaitseva If Vahinkovakuutusyhtiö Oy:n Turun päätoimipaikka. Yhtenäinen kolmitorninen toimistotornitalo valmistui vuoden 2006 alussa. Rakennus on korkeudeltaan 42 metriä, torneista kaksi seitsemänkerroksisia ja yksi kahdeksankerroksinen, huoneisto-ala on 16 459 m². Talossa työskentelee noin 720 henkilöä (vuonna 2006). Rakennuksen omistaa Nordisk Renting Oy.


title: If-talo

text: If-talo sijaitsee Itäharjun teollisuusalueen pohjoisnurkassa Helsingin valtatien, Kalevanrampin ja Kalevantien rajaamalla alueella. Rakennuksen välittömässä läheisyydessä on länsipuolella Kupittaan rautatieasema ja Turku Science Park -toimistorakennukset. Pohjoispuolella on Turun yliopistollisen keskussairaalan tiloja sekä tieto- ja viestintäalan yritysten keskittymä Old Mill. Eteläpuolella on laaja perinteistä teollisuutta sisältävä teollisuusalue. Tornitaloilta johtaa Helsingin valtatien ja rautatien yli Kalevansilta-niminen kevyen liikenteen silta josta on pääsy Kupittaan rautatieasemalle. If-talo on näkyvä maamerkki ja erottuu hyvin saavuttaessa Helsingintietä Turkuun.


title: If-talo

text: Ifillä oli tarve keskittää Turun toimintojaan yhteen paikkaan ja se päätyi uuden toimistorakennuksen rakennutamiseen Itäharjulle tyhjälle tontille, johon Hartela Oy ja Arkkitehtityöhuone Artto Palo Rossi Tikka Oy oli jo aloittanut toimistokorttelin kokonaissuunnittelun. If-talon suunnittelu aloitettiin vuoden 2004 alussa ja koska tontilla oli jo kaava, rakennustyöt alkoivat kesäkuussa 2004. Pääurakoinnin teki Hartela. Arkkitehtityöhuone Artto Palo Rossi Tikka teki kuuden arkkitehdin ryhmällä suunnittelun jossa pääsuunnittelijana Aaro Artto ja projektin vetäjänä Juhani Suikki. Rakennussuunnitelusta vastasi Narmplan Oy.


title: If-talo

text: Kaava olisi mahdollistanut päädymmäisen eli kahdeksan kerroksisen tornin korkeammaksikin, mutta paloturvallisuuden ja muiden seikkojen takia päädyttiin matalampaan. Seitsemän kerroksiset rakennettiin maksimikorkeuteen.


title: If-talo

text: Julkisivun tiilet ovat suomalaisia suhteellisen puhdassävyisiä ja liittyvät alueen historian tiili- ja keramiikkateollisuuteen. Alumiinisesta julkisivuelementtijärjestelmästä vastaa PPTH-Solutions Oy.


title: If-talo

text: Perustukset tehtiin porapaaluina tornien kohdalla ja muualla suoraan kalliolle tai teräsbetonisina tukipaaluina. Rakennuksen runko valettiin paikalla pilarilaatastona. 40-metriset porrastornit tehtiin etukäteen liukuvaluna. Aikataulu ja kustannussyistä porrashuoneet tehtiin liukuvaluna jatkuvana kolmivuorotyönä. Työntekijöitä oli rakentamassa samanaikaisesti 100–200.


title: If-talo

text: Rakennuksen peruskivi muurattiin 20. lokakuuta 2004 ja harjannostajaiset olivat 31. elokuuta 2005.


title: If-talo

text: Ensimmäinen torneista luovutettiin tammikuun 2006 alussa, keskimmäinen helmikuun puolivälissä ja torneista viimeinen 24. maaliskuuta 2006. Korttelialueelle jäi vielä rakennusoikeutta 32 000 kerrosneliötä ja If-talon suunnittelun lisäksi suunniteltiin koko kortteli. If on talossa 15 vuoden vuokrasopimuksella.


title: If-talo

text: Rakennuksen torneista kaksi on seitsemän kerroksisia ja yksi kahdeksan kerroksinen. Kaksi alimmaista kerrosta yhdistää tornit toisiinsa. Tornit, niiden porrashuoneet ja runko ovat identtiset. Tornien päälle on sijoitettu ilmanvaihdon konehuoneet. Kuudennessa kerroksessa on tornien väliset teräsrunkoiset yhdyssillat. Kaksikerroksinen kellarikerros on yhtenäinen koko tontin mittaisena.


title: If-talo

text: Korkein torneista, A-torni, on tiilijulkisivultaan ruskea, keskimmäinen B-torni punainen ja C-torni valkoinen. Väreillä haluttiin korostaa muuten ulkoisesti samankaltaisia rakennuksia. Julkisivussa on myös kevytrakenteisia alumiinirunkoisia ikkunaseiniä. Jokaisen tornin päädyssä on korkea teräsrakenteinen varapoistumisportaikko. Helsingintien ja Kalevanrampin puoleisilla sivuilla on melko korkea betonielementtinen vaakauritettu suojamuuri.


title: If-talo

text: Rakennuksen huoneisto-ala on 16 459 m² josta Ifin käytössä on 13 094 m². Sisätilat ovat identtiset toisesta kerroksesta ylöspäin.


title: If-talo

text: Sisätiloja hallitsee harmaan sävyt, osittain Ifin brändivärit, mutta tehostevärejä käytetään seinillä siellä täällä, esimerkiksi taukotilassa on sitruunankeltainen seinä ja tummanharmaassa korkeassa sisääntuloaulassa on tiilenpunainen seinä. Aulassa on myös rakennuksen ainoa kivilattia. Neuvotteluhuoneissa lattia on öljyttyä parkettia. Aulan vieressä on henkilökunnan ravintola ja 180-paikkainen luentosali. Aulakerroksessa on myös neuvotteluhuoneita. A-tornin ylimmässä yhdeksännessä ullakkokerroksessa sijaitsee kokoustiloja, takkahuonetila ja saunaosasto josta on käynti kattoterassille. Rakennuksessa on yksi sauna.


title: If-talo

text: Työtilat ovat valoisia avokonttoreita, joissa on neuvotteluhuoneet, tauko- ja sosiaalitilat. Toimistoissa on kaksi hiljaista huonetta. Avokonttoreissa kaappien ovissa on reiät, jotka toimivat akustisena materiaalina vähentäen ääntä. Äänen vaimennuksena toimivat myös tekstiilimatto ja akustoivat sermit. Meleerattu harmaa tekstiilimatto koostuu neliön mallisista paloista, jotka voidaan helposti vaihtaa. Sisustuksessa on pyritty kestävyyteen ja ajattomuuteen, kalustus on skandinaavista. Rakennuksen sisätilojen sisutuksesta ja kalustuksesta vastasi pääosin arkkitehti Pia Sabelström. Sisäänkäyntiaulan ja ravintolan värit valitsi arkkitehtisuunnitelijat.


title: If-talo

text: Talon 290 parkkipaikkaa sijaitsee kahdessa kellarikerroksessa, minkä lisäksi vuokrataan viereisen parkkitalon pysäköintipaikkoja. Vieraspaikkoja on vain yhdeksän, koska asiakaspalvelu ja pienyritysten palvelut sijaitsevat Turun keskustassa.


title: Virtakorento

text: Virtakorento ("Osmylus fulvicephalus") on verkkosiipisiin kuuluva hyönteinen eli se ei ole sudenkorento. Lajia esiintyy laajalti Euroopassa.


title: Virtakorento

text: Pohjoisimmat esiintymät on aiemmin tavattu Etelä-Ruotsissa ja Liettuassa. Suomesta ensimmäiset tavattiin Lohjan Pusulan Kärkölästä kesällä 2013.


title: Virtakorento

text: Lajin tunnistaminen on helppoa sen siivissä olevien täplien vuoksi. Se ei lennä kovin hyvin, ja se pysyttelee puron lähellä koko elinikänsä. Laji on kookas. Sen siipiväli on noin 4 cm.


title: Baby I

text: ”Baby I” on Isac Elliotin kappale hänen toiselta studioalbumiltaan "Follow Me". Sony Music julkaisi kappaleen singlenä 23. kesäkuuta 2014. Ensiesityksensä kappale sai jo 18. kesäkuuta 2014 helsinkiläisessä Forum-kauppakeskuksessa järjestetyssä tapahtumassa. Kappaleen ovat säveltäneet ja sanoittaneet Aleena Gibson, Fredrik Thomander ja Kevin Högdahl. Kappaletta on ollut sanoittamassa myös kappaleen tuottaja RedOne.


title: Baby I

text: Kappaleesta julkaistiin 27. kesäkuuta 2014 Josh Forbesin ohjaama musiikkivideo. Video on kuvattu Lontoossa. Syksyllä 2015 kappaleesta julkaistiin uusi musiikkivideo Yhdysvaltojen markkinoita varten.


title: Baby I

text: ”Baby I” sijoittui suomalaisilla myyntilistoilla melko vaatimattomasti. Kappale nousi kuudeksi viikoksi latauslistalle, jolla sen paras sijoitus oli 22:s. Radiolistalla kappale nousi korkeimmillaan Suomen kolmanneksi soitetuimmaksi radiokappaleeksi.


title: Baby I

text: Lokakuussa 2015 kappale lisättiin yhdysvaltalaisen Radio Disneyn soittolistalle.


title: Codex Ephraemi Rescriptus

text: Codex Ephraemi eli Codex Ephraemi Rescriptus (Gregory–Aland nro C tai 04) on pergamentille kirjoitettu kreikankielinen Raamatun käsikirjoitus 400-luvulta. Koodeksi kuuluu Raamatun neljän merkittävän käsikirjoituksen joukkoon, yhdessä Codex Vaticanuksen, Codex Sinaiticuksen ja Codex Alexandrinuksen kanssa. 1100-luvulla alkuperäisen pergamentin kirjoitus pyyhittiin yli ja päälle kirjoitettiin Efraim Syyrialaisen kirjoituksia. Tästä tulee myös koodeksin nimi. Samassa yhteydessä suurin osa alkuperäisistä pergamenteista katosi. Teosta säilytetään nykyään Pariisissa.


title: Codex Ephraemi Rescriptus

text: Alun perin koodeksi on sisältänyt kokonaisen kreikankielisen Raamatun, mutta koska alkuperäinen koodeksi purettiin, ja osa sen pergamenteista käytettiin uudelleen pyhän Efraimin kirjoituksiin, suuri osa tekstistä on kadonnut. Vanhasta testamentista on jäljellä ainoastaan 64 sivua ja Uudesta testamentista 145 sivua (288 alkuperäisestä). Sivut jakautuvat tasaisesti ja lähes jokaisesta Uuden Testamentin kirjasta on säilynyt katkelmia, mutta ainuttakaan kirjaa ei ole säilynyt kokonaisena. Digitoitu verkkoversio koodeksista, Ranskan kansalliskirjasto


Lentopallon miesten maailmanmestaruuskilpailut 2014 pelattiin Puolassa 30. elokuuta – 21. syyskuuta. Karsinnat ja lopputurnaus mukaan lukien kilpailuun osallistui kaikkiaan 144 joukkuetta, Isäntäjoukkueelle oli paikka lopputurnauksessa automaattisesti, mutta kaikki muut, mukaan lukien hallitseva maailmanmestari Brasilia, joutuivat hakemaan paikkaa maanosien mestaruuskilpailuista tai erillisistä karsintakilpailuista. Lopputurnaukseen osallistui lopulta 24 joukkuetta. Suomen sijoitus kisoissa oli kaikkien aikojen toistaiseksi paras, yhdeksäs sija. Mestaruuden voitti isäntäjoukkue Puola, joka hävisi vain yhden kolmestatoista pelaamastaan ottelusta. Loppuottelussa kaatui Brasilia erin 3–1.


title: Lentopallon miesten maailmanmestaruuskilpailut 2014

text: Jatkolohkossa E pelaavat alkulohkojen A ja D neljä parasta joukkuetta. F jatkolohkon muodostavat vastaavasti lohkojen B ja C neljä parasta. Alkulohkossa pelatut keskinäiset ottelut lasketaan mukaan jatkolohkon taulukkoon, eivätkä jatkoon päässeet joukkueet kohtaa toistamiseen tällä kierroksella. Kummankin jatkolohkon kolme parasta jatkavat kolmannelle kierrokselle.


text: Jatkolohkojen voittajat sijoitetaan eri puolivälierälohkoihin. Kakkosten ja kolmosten paikat eri lohkoissa arvotaan. Lohkojen kaksi parasta jatkavat välieriin, lohkokolmoset pelaavat ottelun turnauksen viidennestä sijasta.


title: Intianmuurahaiskäpy

text: Intianmuurahaiskäpy ("Manis crassicaudata") on Intiassa elävä muurahaiskäpylaji.


title: Intianmuurahaiskäpy

text: Se kasvaa 60-75 cm pitkäksi, minkä lisäksi häntä on 40-45 cm pitkä.


title: Kierteishäntämuurahaiskäpy

text: Kierteishäntämuurahaiskäpy ("Manis tricuspis") on Afrikassa elävä muurahaiskäpylaji. Nimistötoimikunta on ehdottanut sen nimeksi metsämuurahaiskäpy.


title: Kierteishäntämuurahaiskäpy

text: Aikuinen kierteishäntämuurahaiskäpy painaa 1,8 kg. Sen pituus ilman häntää on noin 46 cm.


title: Kierteishäntämuurahaiskäpy

text: Kierteishäntämuurahaiskäpyä tavataan Länsi- ja Keski-Afrikassa Guineasta Sierra Leonen kautta Kenian länsiosiin ulottuvalla alueella.


title: Ulpiu Vlad

text: Ulpiu Vlad (s. 27. tammikuuta 1945 Zărneşti) on romanialainen säveltäjä. Hän valmistui Bukarestin kansallisesta musiikkiyliopistosta vuonna 1971 ja osallistui tämän jälkeen Virgilio Mortarin sävellysseminaareihin Roomassa. Vlad on saanut lukuisia palkintoja ja tunnustuksia, joihin lukeutuvat Kansallisen musiikkiyliopiston erikoispalkinto (1971), Romanian akatemian George Enescu -palkinto (1985) ja Romanian kulttuuristen ansioiden ritarikunnan upseerin arvo (2004).


title: Ulpiu Vlad

text: Vlad on toiminut myös tutkijana ja erikoistunut romanialaiseen kansanmusiikkiin. Hän on lisäksi luonut uran Editura Muzicală -kustantamossa. Hän johti Romanian kulttuuriministeriön musiikkiosastoa vuosina 1992–93 ja aloitti opettamisen professorina Kansallisessa musiikkiyliopistossa vuonna 1993. Vladin puoliso on säveltäjä Marina-Marta Vlad.


title: Ulpiu Vlad

text: Vlad on säveltänyt varsinkin orkesterimusiikkia, kuten sinfonioita ja konserttoja, sekä kamarimusiikkia, mutta hänen tuotantoonsa kuuluu myös muun muassa lukuisia vokaaliteoksia.


title: Kapinmuurahaiskäpy

text: Kapinmuurahaiskäpy eli temminckinmuurahaiskäpy ("Manis temminckii") on Afrikassa elävä muurahaiskäpylaji. Nimistötoimikunta on ehdottanut sen nimeksi savannimuurahaiskäpyä.


title: Nicolae Teodoreanu

text: Nicolae Teodoreanu (s. 26. kesäkuuta 1962 Bukarest) on romanialainen säveltäjä ja musiikkitieteilijä. Hän opiskeli Ștefan Niculescun, Aurel Stroen ja Anatol Vierun johdolla Bukarestin kansallisessa musiikkiyliopistossa, josta hän sai taiteiden kandidaatin arvon sävellyksessä vuonna 1986. Teodoreanu täydensi opintojaan vuosina 1994–1996 Universität der Künste Berlinissä ja opiskeli lisäksi elektroakustista musiikkia Dieter Kaufmannin johdolla Universität für Musik und darstellende Kunstissa Wienissä 1996–1997. Teodoreanu sai filosofian tohtorin arvon Gheorghe Dima -musiikkiakatemiasta Cluj-Napocasta vuonna 2002.


title: Nicolae Teodoreanu

text: Teodoreanu perusti Romanian etnomusikologian seuran vuonna 1996. Hän on opettanut Bukarestin kansallisessa musiikkiyliopistossa ja Brașovin Transilvania-yliopistossa.


title: Nicolae Teodoreanu

text: Teodoreanu on säveltänyt konsertot alttoviululle (1991–1992) ja viululle (jousiorkesterin kanssa, 1995). Hänen muuhun orkesterituotantoonsa kuuluvat teokset "Poem" (1989) ja "Vârstele timpului" (1993). Hän on säveltänyt myös kamarimusiikkia, kuten jousikvarteton (1989). Teodoreanun muuhun tuotantoon kuuluvat muun muassa "minikamariooppera" "Corabia" (1996), joka voidaan esittää myös konserttiteoksena, sekä kantaatti "Noaptea de cremene" mezzosopraanolle ja pienelle orkesterille (1986).


title: William Russell

text: William Russell voi viitata ainakin seuraaviin henkilöihin:


title: John Beckwith

text: John Beckwith (s. 1927 Victoria, Brittiläinen Kolumbia) on kanadalainen säveltäjä. Hän opiskeli Torontossa vuosina 1945–50 ja tämän jälkeen Pariisissa vuoteen 1952. Hän toimi dekaanina Toronton yliopiston musiikin tiedekunnassa 1970-luvulla ja johti sen Institute for Canadian Musicia vuosina 1985–90.


title: John Beckwith

text: Beckwithin tuotantoon kuuluu neljä oopperaa, reilu kymmenen orkesteriteosta, kamari- sekä sooloteoksia, lauluja ja kuoromusiikkia. Lisäksi Beckwith on toimittanut useita kirjoja. Hän toimi musiikkikolumnistina ja -arvostelijana "Toronto Star" -lehdelle sekä käsikirjoittajana ja ohjelmasuunnittelijana CBC Radiolle. Beckwith on saanut kunniatohtorin arvot viidestä kanadalaisesta yliopistosta, ja lisäksi hän on Kanadan ritarikunnan jäsen. Hänelle myönnettyihin palkintoihin lukeutuvat Canadian Music Councilin "vuoden säveltäjän" arvonimi (1984) ja Toronto Arts Award musiikista (1994).


title: IFAF Champions League

text: IFAF Champions League on amerikkalaisen jalkapallon mestarien liiga Euroopassa. Liigan järjestää amerikkalaisen jalkapallon maailmanliitto. Sarjaan osallistuvat kansallisten sarjojen parhaat joukkueet, mutta Saksan, Sveitsin ja Itävallan pääsarjat ovat jättäytyneet liigasta ulkopuolelle ja ne pelaavat omaa BIG6-sarjaansa. Kaudella 2016 sarjaan osallistuu 13 joukkuetta 11 maasta.


title: IFAF Champions League

text: IFAF Champions League perustettiin vuonna 2014, kun Euroopan lajiliitto yhdisti toimintansa maailmanliiton kanssa ja EFL-sarjan luonne muuttui.


title: IFAF Champions League

text: Liigan sarjassa on kaksi vaihetta. Alkusarjassa joukkueet pelaavat alkulohkoissa kaksi ottelua ja lohkojen voittajat jatkavat neljän joukkueen lopputurnaukseen. Kaudella 2014 Ranskan Élancourtissa pelatun lopputurnauksen voitti Helsinki Roosters. Kauden 2015 lopputurnaus pelattiin Belgradissa, Serbiassa. Turnauksen voitti ruotsalainen Carlstad Crusaders joka voitti finaalissa isäntäjoukkue SBB Vukovi Beogradin.


title: BIG6 European Football League

text: BIG6 European Football League on amerikkalaisen jalkapallon eurooppalaisten seurajoukkueiden vuosittainen turnaus. Turnaukseen osallistuvat Saksan, Itävallan ja Ranskan pääsarjojen parhaat joukkueet, ja turnauksen mestaruusottelu on nimeltään Eurobowl. BIG6 tituleeraa itseään Euroopan kovatasoisimmaksi turnaukseksi.


title: BIG6 European Football League

text: BIG6 perustettiin vuonna 2014 kun silloinen Euroopan lajiliitto halusi tiivistää Euroopan mestaruussarjaa. Uusi BIG6 muodostettiin viime vuosien menestyksekkäimmistä joukkueista ja sarja otti haluunsa EFL-liigan loppuottelun Eurobowlin. EFL-liigasta tuli alempi sarjataso ja sille luotiin uusi loppuottelu EFL Bowl. Euroopan lajiliitto yhdistyi maailmanliiton kanssa samana vuonna, jolloin Saksan lajiliitto otti itselleen vastuun sarjoista.


title: BIG6 European Football League

text: Turnauksessa kuusi joukkuetta pelaavat toisiaan vastaan kahdessa lohkossa. Lohkojen voittajat kohtaavat finaaliottelussa, jonka järjestysvastuu on paremmin sijoittuneella joukkueella. Turnauksen huonoiten sijoittunut joukkue joutuu karsimaan ensi vuoden paikastaan EFL-liigan mestaria vastaan, mikäli tämä täyttää turnaukseen vaadittavat kriteerit.